
Sfânta Anisia 





Sfânta Anisia era originară din Tesalonic, născută din părinţi bogaţi şi credincioşi 
şi a trăit în timpul împăratului Maximian. Rămânând orfană de ambii părinţi, 
Anisia a moştenit o avere foarte mare, pe care a împărţit-o săracilor. Într-o 
dimineaţă, tânăra Anisia a plecat spre biserică, iar un ostaş a văzut-o şi s-a îndrep- 
tat spre ea. Atunci Anisia şi-a făcut semnul crucii şi mărturisind că este creştină, 
soldatul a străpuns-o cu sabia, primind astfel moarte martirică pentru numele 
Mântuitorului lisus Hristos. 

10. Şi învăţa lisus într-una din sinagogi sâmbăta. 
11. Şi iată o femeie care avea de optsprezece ani un duh de neputinţă şi care era 
gârbovă, de nu putea să se ridice în sus nicidecum; 

12. Iar lisus, văzând-o, a chemat-o şi i-a zis: Femeie, eşti dezlegată de neputinţa 
ta. 

13.Și Și-a pus mâinile asupra ei şi ea îndată s-a îndreptat şi slăvea pe Dumnezeu. 
14.lar mai-marele sinagogii, mâniindu-se că lisus a vindecat-o sâmbăta, 
răspunzând, zicea mulţimii: Şase zile sunt în care trebuie să se lucreze; venind 
deci într-acestea, vindecaţi-vă, dar nu în ziua Sâmbetei! 

15. lar Domnul i-a răspuns şi a zis: Făţarnicilor! Fiecare dintre voi nu dezleagă, 
oare, sâmbăta boul său sau asinul de la iesle şi nu-l duce să-l adape? 

16.Dar această, fiică a lui Avraam fiind, pe care a legat-o satana, iată de 
optsprezece ani, nu se cuvenea, oare, să fie dezlegată de legătura aceasta, în ziua 
sâmbetei? 

17. Și zicând El acestea, s-au ruşinat toţi care erau împotriva Lui şi toată 
mulțimea se bucura de faptele strălucite săvârşite de EL. 


Apostol 





23.Iar înainte de venirea credinţei, noi eram păziţi sub Lege, fiind închişi pentru 
credinţa care avea să se descopere. 

24.Astfel că Legea ne-a fost călăuză spre Hristos, pentru ca să ne îndreptăm din 
credinţă. 

25.lar dacă a venit credinţa, nu mai suntem sub călăuză. 

26. Căci toţi sunteţi fii ai lui Dumnezeu prin credinţa în Hristos lisus. 

27.Căci, câţi în Hristos v-aţi botezat, în Hristos v-aţi îmbrăcat. 

28.Nu mai este iudeu, nici elin; nu mai este nici rob, nici liber; nu mai este parte 
bărbătească şi parte femeiască, pentru că voi toţi una sunteţi în Hristos lisus. 

29.lar dacă voi sunteţi ai lui Hristos, sunteţi deci urmaşii lui Avraam, moş- 
tenitori după făgăduinţă. 


1. Zic însă: Câtă vreme moştenitorul este copil, nu se deosebeşte cu nimic de rob, 
deşi este stăpân peste toate; 

2. Ci este sub epitropi şi iconomi, până la vremea rânduită de tatăl său. 

3. Tot aşa şi noi, când eram copii, eram robi înţelesurilor celor slabe ale lumii; 

4. Iar când a venit plinirea vremii, Dumnezeu, a trimis pe Fiul Său, născut din 
femeie, născut sub Lege, 

5. Ca pe cei de sub Lege să-i răscumpere, ca să dobândim înfierea. 

In această lună (decembrie), ziua a treizecea - Sfânta muceniță Anisia. Tot în 
această zi, cântăm şi slujba cuvioasei Melania, pentru că în 31 de zile, se 
odovăieşte praznicul Naşterii lui Hristos (Minei) 





La Vecernie 


La Doamne strigat-am..., se pun stihirile pe 6, glasul al 4-lea: 
Stihirile muceniţei Anisia: 
Podobie: Ca pe un viteaz... 


Cu razele fecioriei fiind luminată prea slăvită, cu luptele muceniciei, ai strălucit; că 
nesupunându-te a te închina soarelui, ai suferit nedreaptă junghiere, şi roşită fiind 
cu sângele tău, ai stătut înaintea lui Dumnezeu şi Stăpânului, purtând cunună Ani- 
sia; fiind strălucită cu luminările cele ce se trimit de acolo. 


Arătând dragostea cea din inimă, udai pământul cu lacrimi de umilinţă, slăvită Ani- 
sia, şi cu părul capului ştergeai cele de sub picioarele lui Hristos, socotindu-L ca şi 
cum ar fi de față, văzând mai-nainte pe Acela de care ai dorit, şi cu gândul atin- 
gându-te de picioare, cu vederea dumnezeiască, ţi-ai luminat sufletul. 


ŞI averea risipindu-o şi pe săraci îndestulându-i, te-ai logodit Preacuratului tău 
Mire nestricată, şi ca o zestre ai adus lui pâraie de sângiuri prea slăvită, şi râvnirea 
patimii care a răbdat însuşi Cel Preaînalt; care te-a sălăşluit în dumnezeiasca că- 
mară, pe tine pururea pomenită Anisia, ca pe o purtătoare de nevoinţă şi muceniţă. 

Alte Stihiri ale cuvioasei Melania, glas acelaşi: 
Podobie: Cela ce de sus eşti chemat... 


Ceea ce te-ai unit cu cetele îngerilor, când te-a aprins dorul cel dumnezeiesc, şi te-a 
plecat a zbura mai presus de cele văzute, prin nepătimire şi curățire, atunci ai vânat 
pe bărbatul tău cu cuvinte plecătoare spre Dumnezeu, ca să se lepede de tulburarea 
vieţii cea nestatornică şi pieritoare; drept aceea dimpreună cu el ai aflat viaţa cea 
veşnică şi desfătarea, Melania; rugându-te Stăpânului, să se mântuiască sufletele 
noastre. 


Ceea ce ai poftit viaţa îngerilor, când ai defăimat dezmierdarea cea îndulcitoare, 
petrecând întru postire, în priveghere, în zăcere pe pământ şi în curăţie atunci te-ai 
făcut vas prea curat al Dumnezeiescului Duh, împodobit de la EI cu daruri lumi- 
nate, prea înţeleaptă. Drept aceea ai tras mulțimea către râvna cea dumnezeiască şi 
o ai adus Melania, Stăpânului şi Mântuitorului sufletelor noastre. 


Ceea ce eşti înfrumuseţată cu podoabele bunătăților, când ai plinit cuvântul cel de 
mântuire, risipind ai dat mulțimea aurului tău săracilor şi lipsiţilor; atunci ai luat 
bogăţia cea cerească, îmbogăţindu-te cu dreptatea în veac, cu nestricăciunea şi cu 
mântuirea, prea cinstită. Pentru aceea cinstim adormirea ta, şi cu dragoste te ru- 
găm: Roagă-te Ziditorului, să se mântuiască sufletele noastre. 


Slavă..., Și acum..., a praznicului glas al 4 la a lui loan monahul 


Să se bucure cerurile şi pământul să se veselească, că astăzi cu adevărat s-a făcut o 
adunare îngerilor şi oamenilor; o minune! Cel nevăzut se vede, Cel neîncăput Se 
încape, Cel fără început se începe Fiul lui Dumnezeu Se face Fiu omului, Fecioară 
neispitită de bărbat se vede Maică lui Dumnezeu şi Maica după naştere se află 
Fecioară. Cuvântul Tatălui cel ce S-a întrupat, este culcat în iesle, şi păstorii bine- 
vestitori se fac părtaşi tainei, magii de la răsărit au adus daruri, şi povăţuiţi de stea, 
s-au închinat Mântuitorului, celui ce S-a născut. Cu care şi noi dimpreună iubitori 
de praznic, deschizând cu râvnă comorile inimii, să aducem fapte bune, credinţă, 
nădejde, dragoste, ca aurul, ca tămâia şi ca smirna, strigând către Dânsul glasul 
celor fără de trupuri: Slavă lui Dumnezeu, Celui dintru înălțime şi pe pământ pace, 
întru oameni bunăvoire; Celui ce a venit să mântuiască neamul omenesc din stri- 
căciune. 
La Stihoavnă 


Stihirile praznicului, glas al S-lea: 

Podobie: Bucură-te, cămara... 


Magii împărații răsăritului au adus daruri, închinându-se Celui ce a strălucit din Fe- 
cioară Împărăteasă, Dumnezeul tuturor şi Ziditorului, Împărat adevărat; către care 
spăimântându-se, zicea cea cu totul fără prihană: Spuneţi-mi voi, cei ce vă închi- 
naţi focului şi soarelui, şi umblaţi întru întuneric, cum aţi cunoscut că a luat trup, 
Cel ce luminează toate mai presus de pricepere? Şi Se naşte în peşteră pe pământ, 
şi pentru milostivire dă lumii mare milă? 


Stih: Zis-a Domnul Domnului meu, şezi de-a dreapta Mea, până ce voi pune pe 
vrăjmaşii Tăi aşternut picioarelor Tale. 


Răspuns-au filozofii către Curata: Noi urmând cuvintelor lui Valaam, păzeam să 
vină răsăritul unei stele luminoase şi curată; şi deci văzându-o arătată de curând ne- 
obişnuită îndreptându-ne de ea, nu ne-am lenevit a face călătoria. Dar cine este 
Acesta; pe care ÎI ţii în braţele tale ca pe un prunc? Cum te-ai învrednicit să slujeşti 
la o taină ca aceasta, cinstită prea sfințită? Prin care lumea a aflat mare milă. 


Stih: Din pântece mai-nainte de luceafăr Te-am născut. 


Voi spune vouă, care mă întrebaţi cele mai presus de cuvânt şi de tot cugetul, a zis 
Fecioara către magi: Pe voi vă văd că aţi venit din porunca Pruncului meu. Noi şi 
minunate, precum vedeţi, sunt lucrurile; că Cel ce Se înţelege împreună cu Tatăl 
fără de ani de bunăvoie S-a îmbrăcat cu sărăcia mea, ca să îmbogăţească pe cei ce 
au sărăcit din neascultare, şi au pierdut petrecerea din Rai, cea dumnezeiască. În- 
suşi Acesta este Cel ce dăruieşte mare milă. 


Slavă..., Şi acum..., asemenea 


Văzând cea cu totul fără prihană pe Dumnezeu cel mai-nainte de veci, Prunc întru- 
pat dintr-însa ţinându-L pe mâini, sărutându-L adesea şi fiind plină de bucurie, gră- 
ia către El: Dumnezeule Preaînalte, Împărate cel nevăzut, cum Te văd pe Tine, şi 
nu pot înţelege taina sărăciei Tale celei fără măsură? Cum Te încape înlăuntru o 
peşteră foarte mică, şi aceasta străină? Născându-Te şi nestricându-mi fecioria, pă- 
zind pântecele, ca mai-nainte de naştere, şi dând lumii mare milă. 


Troparul muceniţei, glas al 4-lea: Mieluşeaua Ta, lisuse, Anisia, strigă cu mare 
glas: Pe Tine, Mirele meu, Te iubesc şi pe Tine căutându-Te, mă chinuiesc şi 
împreună mă răstignesc, şi împreună mă îngrop cu Botezul Tău; şi pătimesc pentru 
Tine, ca să împărăţesc întru Tine; şi mor pentru Tine, ca să viez pentru Tine; ci, ca 

o jertfă fără prihană, primeşte-mă pe mine, ceea ce cu dragoste mă jertfesc Ţie. 
Pentru rugăciunile ei, ca un Milostiv, mântuieşte sufletele noastre. 


Slavă..., al cuvioasei; glasul al 8-lea 


Întru tine maică cu osârdie s-a mântuit cel după chip; că luând crucea, ai urmat lui 
Hristos; şi lucrând, ai învăţat să nu se uite la trup, că este trecător; ci să poarte grijă 
de suflet, de lucrul cel nemuritor. Pentru aceasta şi cu îngerii împreună se bucură, 
cuvioasă Melania, duhul tău. 


Şi acum... al praznicului 
La Utrenie 


La Dumnezeu este Domnul..., Troparul praznicului şi al muceniţei, Slavă... al 
cuvioasei. Şi acum..., iarăşi al praznicului. 


După întâia Catismă, Sedealna glas 1: 


Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile ceru- 
rilor strigau Ție, Dătătorule de viaţă: Slavă învierii Tale, Hristoase; slavă împă- 
răției Tale; slavă rânduielii Tale, Unule, lubitorule de oameni. 


Pe Înţelepciunea şi Mintea cea mai-nainte de veci, pe Fiul, Cel ce este de o Fiinţă 
cu Tatăl şi cu Duhul, care a voit în vremile cele mai de pe urmă a se naşte din 
Fecioară pentru noi ca să mântuiască lumea din suferința răutăţii vrăjmaşului, să-l 
lăudăm strigând: Slavă Naşterii Lui celei după trup, slavă bunei voințe a Lui, slavă 
Celui ce ne-a mântuit pe noi prin Naşterea Sa. 


Slavă..., Şi acum..., tot aceasta 
După a doua Catismă, Sedealna, glas al 8-lea: 


Podobie: Porunca cea cu taină luând-o întru cunoştinţă, cel fără de trup, în casa lui 
Iosif degrab a stătut înainte, zicând celei ce nu ştia de nuntă: Cel ce a plecat cu 
pogorârea cerurile încape, fără schimbare, tot întru tine. Pe care şi văzându-L. în 
pântecele Tău, luând chip de rob, mă spăimântez a striga către tine: Bucură-te, 
Mireasă, pururea Fecioară. 

Să se bucure Cerul, pământul să se veselească, că S-a născut pe pământ Mieluşelul 
lui Dumnezeu, mântuire dând lumii. Cuvântul, Cel ce este în Sânurile Tatălui, a 
ieşit din Fecioară fără sămânță; de care magii s-au minunat, văzându-L în Vitleem 
născut ca un Prunc; pe care Îl slăvesc toate. 


Slavă..., Și acum..., glas al 3-lea 


Podobie: De frumuseţea fecioriei tale şi de prea luminată curăția ta Gavriil mi- 
rându-se, a strigat ţie, Născătoare de Dumnezeu: Ce laudă vrednică voi aduce ţie? 
Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 


Minune prea slăvită se vede astăzi; că Mântuitorul nostru vine astăzi în peşteră să 
Se nască trupeşte din Fecioară pentru noi. Magii cu daruri ca unui Împărat s-au 
închinat, păstorii cu îngerii L-au doxologit; cu care şi noi strigăm către Dânsul: 
Slavă Celui ce S-a făcut Om pentru noi. 


După Psalmul 50 

1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele al praznicului cel al doilea, cu Irmosul de 6 şi ale Sfintelor, două ca- 
noane pe 8. 


Canonul Sfintei Anisia 
facere a lui Teofan 
Cântarea 1-a, glasul al 4-lea 


Irmos: Adâncul Mării Roşii, cu urme neudate, pedestru trecându-l Israel cel de de 
mult, cu mâinile lui Moise în chipul Crucii, puterea lui Amalec în pustie a biruit. 


Trimite-mi lumină, mie celui ce laud pomenirea ta cea purtătoare de lumină, prea 
lăudată, ceea ce stai înaintea Tatălui luminilor, gonind cu bucurie cu rugăciunile 
viforul greşelilor mele. 


Cu sihăstria ogorându-ţi arătura cea sufletească, lucrezi spicul muceniciei, păs- 
trându-l în jitniţele Celui ce a suflat putere întru tine, fecioară muceniţă, vrednică 
de minune. 


Cu mâna ta cea bogată împărțind averea cea vremelnică, ai dobândit viaţă de bogă- 
ție, care nicicum nu se strică, şi avuţie nepieritoare şi slavă cerească muceniţă. 


A Născătoarei 
Din tine cea neispitită de nuntă, astăzi Se naşte cu trup Făcătorul a toată lumea, 
asemenea ca noi, şi Se înfaşă în scutece, Cel ce a înfăşurat marea cu negură, Maică 


pururea Fecioară. 


Alt Canon, al Sfintei Melania 
facere a lui Teofan 

Cântarea 1-a, glasul al 4-lea 


Irmos: Deschide-voi gura mea şi se va umplea de Duhul, şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei 
bucurându-mă. 


Fiind înnegrit de negreala patimilor, luminându-mă, curăţeşte-mă lubitorule de 
oameni, cu rugăciunile cele dătătoare de lumină ale cuvioasei Melania, şi vrând să 


o laud, dăruieşte-mi mie cuvânt. 


Cu fierbinţeală ai urmat Celui ce pentru tine a răbdat răstignirea cea de bună voie, 
purtând prea fericită pe umărul tău crucea ta cu dragoste şi ai păzit îndreptările Lui. 


De dragostea părinţilor şi de dulceaţa trupului cu totul te-ai lepădat, îndrăgind nu- 
mai frumuseţea cea nepieritoare a lui Hristos, de care doresc toţi a se împărtăşi 
Cuvântului, de Dumnezeu înţelepțită. 
Slavă... 
Lepădând lanţul vieţuirii celei trupeşti, ai plecat pe soţul tău a purta pe grumazi 
jugul cel dumnezeiesc împreună cu tine, şi a umbla pe calea care duce la locaşurile 
cele fără materie. 
Și acum..., a Născătoarei 
Cel bogat a sărăcit, îmbogăţindu-mă cu Dumnezeirea, pe mine care rău am sărăcit 
pentru neînfrânarea cea dintâi, şi Cel fără de început iată că a luat începere, năs- 
cându-Se acum din Fecioară curată. 

Canonul Sfintei Anisia 


Cântarea a 3-a 


Irmos: Se veseleşte de Tine Biserica Ta, Hristoase, strigând: Tu eşti Puterea mea, 
Doamne şi Scăparea şi Întărirea. 


Iubindu-ţi Făcătorul frumuseţea sufletului, te-a logodit pe tine luişi mireasă, fru- 
moasă şi fără prihană muceniţă. 

Iubind patima Celui fără de patimă, care pentru noi S-a omorât cu moartea, cinstită 
muceniţă mori cu moarte mucenicească. 


Ca o junghiere duhovnicească şi ca o jertfă curată desăvârşit s-a adus Ţie, Dumne- 
zeule ceea ce a iubit Crucea Ta. 


A Născătoarei 


Loc te-ai făcut încăput Ziditorului, Celui neîncăput, încăpându-L pe EI cu trup, 
ceea ce eşti plină de dar, şi cu totul fără prihană. 


Alt Canon, al Sfintei Melania 
Cântarea a 3-a 
Irmos: Nu întru înţelepciune... 


Depărtându-te de dorirea celor de jos, toată dorirea voinţei tale, cu bună credinţă, o 
ai tins numai către cele stătătoare şi veşnice, mărită. 


Și grăind şi tăcând, te-ai arătat învăţătoare celor neîntăriți, pildă şi întărire siha- 
ştrilor; pentru aceea te lăudăm pe tine, prea mărită Melania. 


Slavă... 


Cu necontenirea rugăciunilor ţi-ai îndreptat simţirile cu razele Duhului, şi cu totul 
te-ai făcut în chip de lumină, râvnind viaţa cea fără materie, fiind în trup, Melania. 


Și acum..., a Născătoarei 


Cela ce îmbracă Cerul cu nori, de a Sa voie se înfaşă ca un prunc pe mâinile Fe- 
cioarei, vrând să mă răpească din mâna luptătorului. 


Irmosul: Nu întru înţelepciune ne lăudăm şi întru putere şi bogăţie, ci întru Tine, 
Cel ce eşti Inţelepciunea cea Ipostatică a Tatălui, Hristoase; că nu este sfânt afară 


de 'Tine, lubitorule de oameni. 


Condacul Sfintei Melania, glasul al 4-lea: 

Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Luminându-ţi-se sufletul cu luminările Celui ce ne-a strălucit nouă din Fecioară, ai 
strălucit întru bunătăţi, ceea ce eşti pururea lăudată; că risipind avuţia ceea ce se 
strică în pământ, ai dobândit avuţia cea cerească, şi în sihăstrie ai strălucit luminat. 
Pentru aceea cu dragoste te cinstim pe tine, Melania. 


Icos: Fugind de cele veselitoare ale lumii, ai risipit bogăţiile de zeci de mii de aur, 
punându-le în mâinile săracilor cu bună credinţă, şi dumnezeieştile locuri încon- 
jurând, tuturor toate ai fost, petrecând viaţă întocmai cu îngerii; tuturor împărțind 
untuldelemn al facerii de bine, ţi-ai luminat sufleteasca candelă şi intrând cu Hri- 
stos, te desfătezi întru dumnezeiasca cămară a Împărăției Lui. Pentru aceasta te 
cinstim cu dragoste Melania. 


Sedealna Sfintei muceniţe, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Peste patimile trupului împărățind, ai împărățit prin suferinţe făcătoare de viaţă, 
vopsindu-ţi din sângele tău prin buna credință haină nestricată cinstită Anisia. 
Drept aceea te-ai arătat mireasă fără de prihană Împăratului tuturor. Scapă dar de 
necazuri, pe cei ce săvârşim cu credinţă sfântă pomenirea ta. 


Slavă..., a cuvioasei, glasul al 4-lea 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, Iubitorule 
de oameni. 


Dumnezeieştile porunci săvârşind, cu dragoste risipind, ai împărțit mulțimea 
aurului la săraci, şi ridicând pe umeri crucea ta Melania, ai mers împreună cu băr- 
batul tău cu credinţă, după Hristos Dumnezeul nostru care S-a născut cu trup. 

Și acum..., a praznicului, glas acelaşi 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Veniţi să vedem credincioşii unde S-a născut Hristos; să vedem drept aceea, unde 
merge steaua cu magii împărații de la răsărit; îngerii cântă neîncetat acolo; păstorii 
fluieră cântare vrednică: Slavă întru cei de sus zicând, Celui ce S-a născut astăzi în 
peşteră, din Fecioara şi de Dumnezeu Născătoarea în Vitleemul ludeei. 


Canonul Sfintei Anisia 
Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduială precum se cuvine, grăind: Slavă puterii Tale, Doamne. 


Urmând urmelor Tale celor purtătoare de viaţă, roaba Ta, Stăpâne Hristoase, se ră- 
neșşte cu sulița în coaste, şi de sabia care se învârteşte, trece nevătămată, lăudându- 
Te pe Tine, Stăpâne Hristoase. 


Strălucind cu razele muceniciei, şi încununându-te cu cununa nestricăciunii, stai 
bucurându-te înaintea lui Hristos Mirelui tău, muceniță Anisia prea lăudată. 


Cu împotrivirile cele mucenicești răsturnând, ai surpat pe cel ce a îndrăznit cu înşe- 
lăciune la călcâiul Evei cea dintâi, arătându-l neputincios, şi bucurându-te, strigai: 
Slavă puterii Tale, Doamne! 


A Născătoarei 


Cela ce a zidit fiinţele cele fără materie, astăzi Se naşte cu trup ca un Om din tine 
Maica lui Dumnezeu, căruia cântăm: Slavă puterii Tale, Doamne! 


Alt Canon, al Sfintei Melania 
Cântarea a 4-a 

Irmos: Cel ce şade întru slavă pe scaunul Dumnezeirii pe norul uşor a venit, lisus 
cel Îndumnezeit, din prea curată Fecioară şi a mântuit pe cei ce strigă: Slavă puterii 
Tale, Doamne! 

Cu înfrânarea omorându-ți poftele trupului, ai avut locuind întru tine însăşi Viaţa 
tuturor, prea cinstită; către care mutându-te de pe pământ, te-ai sălăşluit, îndul- 
cindu-te de Împărăţia Cerurilor. 


Mulțimea aurului tău ai împărțit săracilor, şi l-ai pus în vistieriile care nici odi- 
nioară nu se învechesc, ci îşi păstrează starea prea deplin în veci. 


Slavă... 
Averea milostivirii tale s-a făcut ca un râu, pururea pomenită, adăpând inimile 
săracilor, spălând întinăciunea mizeriei, şi pricinuindu-ţi în ceruri bogăție neri- 
sipită, care nu se deşartă. 
Și acum..., a Născătoarei 
Supunându-mă pornirilor patimilor ca un necuvântător, fiind cuvântător m-am ase- 
mănat cu animalele. Ci tu ceea ce ai născut pe Cuvântul cel veşnic, nu mă trece pe 
mine care totdeauna pătimesc. 

Canonul Sfintei Anisia 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei pe cei ce Te laudă pe Tine cu credinţă. 


Pe Tine, Doamne ştiindu-Te muceniţa Ta izvor de mântuire, a băut paharul mu- 
ceniciei cu inimă neîndoită. 


O, mieluşea a lui Hristos! O, jertfă bine primită de Dumnezeu, pentru care ai păti- 
mit! Roagă-te să ne mântuim noi. 


Lumină mai luminată te-ai făcut apropiindu-te de lumina cea mare, şi luminezi pe 
cei ce prăznuiesc pomenirea ta cea purtătoare de lumină, Anisia. 


A Născătoarei 

Curgerea stricăciunii a încetat, că Fecioara a născut mai presus de fire pe Cel ce a 
scos din stricăciune firea oamenilor, cea stricată. 


Alt Canon, al Sfintei Melania 
Cântarea a 5-a 


Irmos: Necredincioşii nu vor vedea slava Ta, iar noi pe Tine, Unule-Născut, stră- 
lucirea Dumnezeirii Tatălui, de noapte mânecând Te lăudăm, lubitorule de oameni! 


Chipurile patimilor celor urâte până la sfârşit ştergându-le de la suflet, curată, ai 
zugrăvit în el chipurile postirii, curăția şi dragostea nefăţarnică. 


Ca o oglindă luminoasă fiind cinstită, ai primit feluri de daruri luminate ale Du- 
hului lui Dumnezeu, mărită, şi pe credincioşi i-ai luminat cu lumina vieţii tale. 


Slavă... 


Cu postirea stingând pârjolul patimilor, ai aprins făclia sufletului, care te lumi- 
nează în toată viaţa şi goneşte întunerecele dracilor. 


Și acum..., a Născătoarei 
Fecioara a născut pe Dumnezeu Ernmanuil în peştera Vitleemului, pe Acela care a 
deschis Edenul, care-mi era închis de demult pentru neoprirea mâncării, prin înşe- 
lăciunea şarpelui. 

Canonul Sfintei Anisia 


Cântarea a 6-a 


Irmos: Jertfi-voi Ție cu glas de laudă, Doamne, Biserica strigă către Tine, de sân- 
gele demonilor curăţindu-se cu sângele cel curs prin milostivire din coasta Ta. 


Luând cuget bărbătesc în trup femeiesc, ai ieşit muceniţă către lupta vrăjmaşilor 
celor fără de trup, şi 1-ai omorât cu sabia răbdării. 


Cu vărsarea sângelui ai uscat marea relei credinţe, iar Biserica lui Hristos o ai 
adăpat cinstită Anisia fecioară, lauda pătimitorilor. 

Neînecată şi neudată ai trecut furtuna nevoinţelor, ocârmuindu-te de mâna Celui ce 
toate le-a făcut cu cuvântul, şi ai ajuns fecioară la limanul mântuirii. 


A Născătoarei 


Cel ce a zidit după chipul Său pe om, pentru multa milostivire îl zideşte din nou 
din tine Fecioară, Maica lui Dumnezeu, îmbrăcându-Se cu el deplin. 


Alt Canon, al Sfintei Melania 
Cântarea a 6-a 
Irmos: Jertfi-voi Ție cu glas... 


Cu scânteile dragostei tale celei fierbinți către Domnul, s-au ars toate săgețile cele 
arzătoare ale păcatelor, şi răutatea dracilor s-a pierdut până în sfârşit. 


Slavă... 

Gândul tău cu unirea cea către cel mai bun îndumnezeindu-se s-a despărțit de dra- 
gostea trupului cu voia Atotţiitorului; pentru aceea ai purtat toate ostenelile sihă- 
striel. 

Și acum..., a Născătoarei 


Indumnezeindu-mă, Domnul născându-Se din Fecioară, Se înfaşă dând dezlegare 
păcatelor mele, şi încape în peşteră Cel neîncăput în toate. 


Irmosul: Jertfi-voi Ţie, cu glas de laudă, Doamne, strigă Biserica Ta, curăţindu-se 
de sângele demonilor cu Sângele cel curs prin milostivire din coasta Ta. 


Condacul şi Icosul praznicului. 
Sinaxar 


Intru această lună, în ziua a treizecea, pomenirea Sfintei mucenițe Anisia din 
Tesalonic. 


Stih: În coasta dreaptă de moarte împungând 
Pe Anisia, odrasla coastei lui Adam fiind, 

Suliţa a împuns pe Anisia, 
In coastă în ziua a treizecea. 


Aceasta a fost în zilele împăratului Maximian, din Tesalonic având părinți cre- 
dincioşi şi bogaţi, care săvârşindu-se, ea însăşi se află şi cu viaţa şi cu fapta plăcută 
lui Dumnezeu, care mergând la biserică după obicei, oarecarele ostaş închinător de 
idoli, o apucă de o trăgea la capişte, şi silind-o ca să jertfească dracilor, ea măr- 
turisi pe Hristos, Ostaşul acela pornindu-se cu mânie, (căci îl scuipase în obraz 
sfânta muceniţă), scoase sabia şi o înfipse în coastele ei, şi aşa fericita muceniţă îşi 
primi fericitul sfârşit. 


Intru aceasta zi pomenirea cuvioasei Teodora celei din Cezareea. 


Stih: De legătura, trupului Teodora s-a dezlegat, 
De care mai-nainte a se dezlega a dorit. 


Această cuvioasă s-a nevoit în mânăstirea Sfintei Anna, ce se zice Righidion; şi era 
pe vremea împărăției lui Leon, tatăl lui Constantin Copronim, fiind de neam 
strălucit şi slăvit; având tată cu numele Teofil, patriciu cu dregătoria, iar maica sa 
Teodora. 


Această Teodora întru mulți ani tânguindu-și sterpiciunea sa, şi rugând pe Dumne- 
zeu şi pe prea curata de Dumnezeu Născătoarea, ca să-i dăruiască fii, a auzit 
Dumnezeu rugăciunea ei şi i-a dat darul ce cerea prin mijlocirea Sfintei şi cinstitei 
Anna, maicii Născătoarei, de Dumnezeu. 


Deci născându-se prunca şi ajungând la măsura vârstei, s-a adus la biserica Sfintei 
Anna, şi a fost primită în mânăstire ca un dumnezeiesc dar, şi după ce cu bla- 
gocestie s-a rânduit de către stareţa, s-a învăţat şi sfințitele Scripturi. lar cinstita 
tânără bine vieţuind, n-a suferit vicleanul diavol a se vedea de dânsa călcat, ci a 
îndemnat pe luptătorul de Dumnezeu Leon împăratul, să o ia femeie lui Christofor 
fiului său, pe care îl proclamase Cezar. Şi cu silă şi tiranie, smulgându-o din mâ- 
năstire o a silit a merge la Constantinopol. 


Și adusă fiind, s-a săvârşit cele pentru nuntă şi cămara acesteia s-a gătit; şi scopul 
lui Leon acesta era. lar Dumnezeu care oarecând a îngrozit pe egipteanul cel ce 
turbase împotriva Sarei, şi a biruit pe Tiridat, pentru Ripisimia, acesta, şi pe aceasta 
neîntinată, o păzeşte de împărtăşire şi de amestecare cu logodnicul. 

Căci nenădăjduit sciţii ostăşindu-se în părțile apusului, cu grăbire fu trimis mirele, 
ca să se împotrivească barbarilor, care şi la cea întâi lovire, a fost dat morţii. 
Atuncea luând deplin încredințare, nestricata mieluşea Teodora şi pe taină despre 
toţi cei din palat luând aur şi argint, mărgăritare şi haine scumpe, şi intrând în 
corabie, s-a întors la mânăstire bucurându-se şi mulţumind Dumnezeului a toate, 
iar după ce s-a vestit cea pentru ea, venind al doilea fiu al celui cu numele de fiară 
Leon, şi aflându-o tunsă şi cu haină zdrenţuroasă îmbrăcată, pronia lui Dumnezeu 
ajutând-o a lăsat-o. 


Și luând desăvârşit voie şi libertate, atâta de mult şi-a omorât trupul, încât i se 
vedea şi încheieturile oaselor sale. Şi hrana ei era o uncie de pâine și aceasta îi era 
pe două sau trei zile, şi altceva nimic. lar haină avea una, ce era de lână. lar părul ei 
deasupra era acoperit cu o treanţă de lână, sub care erau aşternute pietre, şi aşa îşi 
săvârşea chinuitul ei somn. Adeseori însă şi nopţi întregi petrecea fără somn. Nu s- 
a îndestulat numai cu luptele acestea, ci şi înfăşurându-şi trupul ei cu lanţuri de 
fier. 


Aşa nevoindu-se întru toate faptele bune, cu toată fapta şi cugetul, întru mulți ani, 
s-a mutat către viaţa cea neîmbătrânită şi fericită. 


Tot în această zi, pomenirea Sfântului martir Fileter. 


Stih: Fileter după legea nevoitorilor a pătimit, 
Deşi din viață nu ca un nevoitor s-a pristăvit. 


Fiind odinioară împăratul Dioclețian la Nicomidia, în anii două sute opt zeci şi 
şase, 1 s-a făcut lui cunoscut de oarecari elini, pentru un creştin cu numele Fileter; 
iar împăratul a trimis îndată şi l-a adus înaintea sa, şi văzându-l pe el, s-a înspăl- 
mântat numai din singură vederea, căci era sfântul mare cu trupul şi frumos. lar 
perii capului şi a bărbiei sale erau luminaţi şi străluceau mai mult decât aurul; deci 
din spaima sa, Dumnezeu, şi nu om l-a numit pe el Dioclețian. Şi a zis către dânsul: 
Spune nouă, de unde eşti, cum îţi este numele, şi care-i meşteşugul tău? 

lar sfântul a răspuns: În cetatea aceasta a Nicomidiei sunt născut şi crescut, şi sunt 
fiu de eparh, sunt şi creştin cu credinţa; iar numele îmi este Fileter. 


Atuncea împăratul chemând pe sfântul pe nume, îl măgulea căutând să-l despartă 
de credinţa lui Hristos; şi încă a început să şi vorbească cuvinte hulitoare împotriva 
Domnului nostru lisus Hristos. 

Iar sfântul auzindu-le, îndată şi-a ridicat ochii săi spre Cer, şi a zis: îngrădească-se 
gura aceea care vorbeşte hule împotriva Hristosului meu şi o minune! îndată cu 
cuvântul, s-a făcut un atât de înfricoşat tunet şi cutremur, încât împăratul cu toţi cei 
ce erau împreună cu el s-au înspăimântat. 


Apoi după porunca tiranului, s-a aprins un cuptor cu foc, şi întru acela a fost 
aruncat nevoitorul lui Hristos; întru care făcând rugăciune sfântul, a împrăştiat 
focul cuptorului, şi cu totul l-a stins, din care cuptor a ieşit nevătămat. 


Această minune văzându-o împăratul, s-a cucerit de sfântul, de frumuseţea lui, şi 
de strălucirea neamului său iar mai mult de minunea mai sus zisă. Deci l-a lăsat să 
trăiască slobod unde va vrea. 


lar când împreună cu Dioclețian au împărăţit ginerele său Maximian, în anii două 
sute optzeci şi opt, a fost pârât sfântul către el. Şi din poruncă aducându-se înaintea 
lui, a mărturisit pe Hristos Dumnezeu adevărat, şi făcător a toate. 


Deci mai întâi a fost bătut cu toiege atât de tare, încât ostaşii cei ce-l băteau, au 
obosit şi au căzut pe pământ morţi pe jumătate. lar mărturisitorul adevărului, întărit 
fiind de Hristos, atât de vitejeşte sta, încât se părea că pătimeşte în trup străin şi nu 
al său. 


După aceea spânzurându-l din poruncă, a fost sfâşiat atât de tare, încât muncitorii 
ce-l sfâşiau au obosit şi au căzut pe pământ. După acestea a fost dat fiarelor spre 
mâncare, iar fiarele o minune ! se tăvăleau la picioarele sale ca nişte oi blânde. 


Apoi a fost adus la capişte ca să se închine idolilor, dar el prin rugăciunea sa i-a 
zdrobit pe ei. 


În sfârşit a hotărât împăratul ca să-i taie capul, şi îndată s-a uscat mâna gealatului 
ce era să-i taie capul. Deci luând alt gealat sabia, şi ridicându-o ca să-l lovească, 
asemenea a pătimit şi acela. Deci a fost aruncat sfântul la închisoare şi iarăşi de 
acolo s-a adus spre cercetare. 


Și fiindcă sfântul a arătat vederat că cu cercarea muncilor niciodată nu se va lepăda 
de Hristos, pentru aceasta a fost legat cu lanţuri şi a fost surghiunit la Priconison 
(care acum se numeşte Marmara). Deci purtându-se, cu lanţurile făcea pe cale nu 
puţine minuni: izgonind draci, leproşi curăţind, tot felul de boli vindecând, idolii cu 
singur cuvântul surpându-i şi în ţărână şi apă prefăcându-i. 

Apoi ducându-se la Niceea legat, îndată ce numai s-a atins de o vestita capişte 
idolească, au căzut toţi idolii pe pământ şi s-au zdrobit. Deci prin asemenea minuni 
mulți au crezut în Hristos, împreună cu care era şi comitul cetăţii şi şase ostaşi ai 
săl. 


Deci dar ajungând sfântul la părţile Sigrianei, care se află la Midia, multe minuni a 
făcut şi acolo. lar cei ce se aflau acolo, au înştiinţat pe sfântul că, acolo lângă ei se 
află un om creştin, Evviot cu numele, care a suferit adică feluri de pedepse şi de 
munci, de la boierul pentru credinţa lui Hristos, însă a fost păzit nevătămat şi 
nebiruit ca un diamant şi a făcut înfricoşate şi mari minuni. 


Deci acestea auzindu-le Sfântul Fileter, a voit să vadă pe Evviot, pentru aceasta 
îngerul Domnului, a mers la Evviot, şi-a zis lui: leşi puţin din chilia ta, şi du-te la 
cutare loc, ca să întâmpini pe Sfântul Fileter cel împreună cu tine mucenic. 


Deci Evviot a ieşit din chilia sa, şi se pogori de pe muntele Sigrianiei. lar Sfântul 
Fileter, povăţuit fiind de un om de loc calea ce mergea la chilia Sfântului Evviot, se 
suia pe acelaşi munte al Sigrianiei împreună cu comitul ce crezuse şi cu cei şase 
ostaşi ai săi. Deci suindu-se puţin, a văzut pe fericitul Evviot că se pogora către el. 
Pentru aceea heritisindu-se unul pe altul şi de bucurie multă umplându-se, s-au suit 
toți împreună la chilia Sfântului Evviot, şi acolo ei zăbovindu-se şapte zile, a 
adormit fericitul Fileter somnul cel dulce şi dorit şi s-a mutat către doritul său 
Hristos, dându-și sufletul său în mâinile lui, pe care l-a îngropat Sfântul Evviot la 
chilia sa. 


Asemenea şi comitul şi cei şase ostaşi ai săi, au adormit şi aceştia după unsprezece 
zile a mergerii lor acolo, şi s-au îngropat şi aceştia lângă mormântul Sfântului 
Fileter, iar cele pentru Sfântul Evviot, s-au scris mai-nainte în optsprezece zile ale 
acestei luni. 


Tot în această zi, Sfinţii cei ce prin Sfântul Fileter au crezut în Hristos, comitul 
şi cu dânsul şase ostaşi cu pace s-au săvârşit. 


Stih: Pe calea ce le-a stătut înainte spre bun sfârşit. 
Cei şapte pe aceasta în ceruri au sosit. 


Tot în această zi, prea cuviosul Leon arhimandritul, cu pace S-a săvârşit. 


Stih: Hristoase, Leon din viaţa aceasta curgătoare mutându-se, 
Te vedea pe tine pui de leu din Iuda, bucurându-se. 

Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Sfintei Anisia 

Cântarea a 7-a 

Irmos: Cel ce ai mântulit... 


Casa cea de gând muceniţă, fiind întărită pe mărturisirea lui Hristos, pornindu-se 
pâraiele muceniciei, nicicum nu o au mişcat, ci strigai: Dumnezeule bine eşti cu- 
vântat! 


Știind pe Soarele dreptăţii, muceniţă, nu ai vrut să jertfeşti soarelui după porunca 
răului credincios tiran; ci cântai: Dumnezeul nostru bine eşti cuvântat. 


Din sfinţite sângiurile tale vopsindu-ţi ţie haină mohorâtă, ţi s-a încununat capul cu 
cunună de biruință muceniţă; şi acum stai înaintea lui Dumnezeu, Împăratul cel 
nemuritor, veselindu-te. 


A Născătoarei 


Cela ce înfăşoară Cerul cu nori, şi pământul cu negură, născându-Se din pântecele 
tău cu scutece Se înfaşă şi Se culcă în iesle, Maică a lui Dumnezeu fără prihană, 
mântuind din supărarea greşelilor pe cei ce te ştiu pe tine Născătoare de Dumne- 
zeu. 


Alt Canon, al Sfintei Melania 
Cântarea a 7-a 


Irmos: Cel ce ai izbăvit din foc pe tinerii lui Avraam şi ai ucis pe haldeii care fără 
dreptate prigoneau pe cei drepţi, prea lăudate Doamne, bine eşti cuvântat Doamne, 
Dumnezeul părinţilor noştri! 


Dimpreună cu bărbatul tău purtând jugul lui Hristos, purtătoare de Dumnezeu v-aţi 
ogorât sufletele cu plugul rugăciunilor voastre, şi arătura bunătăţilor lucrându-o, vă 
îndulciţi de mărirea cea de sus în veci. 

Ca măslinul sădindu-te în casa lui Dumnezeu, după cum zice psalmistul, cu untul- 
delemn al ostenelilor tale, ungi tăinuit inimile şi feţele celor ce cu credinţă laudă 
suferinţele tale, cuvioasă. 


Slavă... 


Cu roua postirii stingând cuptorul patimilor, a izvorât cu ploaia rugăciunilor tale 
noianuri de vindecări, care îneacă supărarea patimilor, ale celor ce te cinstesc pe 
tine, Melania. 


Și acum..., a Născătoarei 


Lână te-a numit David, Preacurată, ca una ce ai primit ploaia cea cerească, care 
usucă pâraiele nelegiuirii, şi adapă cugetele credincioşilor cele înţelenite în păcate. 


Canonul Sfintei Anisia 
Cântarea a 8-a 


Irmos: Mâinile întinzându-şi Daniel, gurile leilor cele deschise în groapă le-a în- 
cuiat; şi puterea focului au stins, cu buna faptă încingându-se, tinerii cei iubitori de 
dreapta credinţă, cântând: Binecuvântaţi, toate lucrurile Domnului, pe Domnul. 


Săracilor şi văduvelor, lipsiţilor şi tuturor celor ce au trebuinţă, ai împărţit averea, 
iubind poruncile cele nestrămutate ale Atotţiitorului, şi căutând să afli cinstitul 
pahar al muceniciei, bându-l ai încetat a mai dori cinstită fecioară. 


Ca o zestre ai adus lui Hristos postirea, lacrimile, omorârea patimilor, vărsarea sân- 
gelui, şi împungerea coastei. Pentru aceea şi EI ţi-a dat cunună care nu se înve- 
cheşte, şi cămara ce nu se strică, şi mărire nemuritoare. 


Dimpreună cu îngerii locuieşti în lumină, cu cetele fecioarelor şi cu adunările mu- 
cenicilor împreună prăznuieşti, văzând faţa Mirelui tău, şi împărtăşindu-te de mări- 
rea cea luminată, strigi bucurându-te: Toate lucrurile lăudați pe Domnul. 


A Născătoarei 
lată acum a lipsit domn şi povăţuitor din neamul ludei; că tu cea fără prihană ai 


născut pe Cel mai-nainte proorocit, pe Hristos aşteptarea neamurilor, căruia cân- 
tăm: Binecuvântaţi toate lucrurile pe Domnul. 

Alt Canon, al Sfintei Melania 
Cântarea a 8-a 
Irmos: Pe tinerii cei binecredincioşi... 
Săvârşindu-ţi inima şi trupul locaş Treimii celei mai presus de Dumnezeire, ai zidit 
case dumnezeieşti, vrednico de laudă în care ai adunat cete de fecioare şi coruri şi 
ai întrunit adunări, care cu un glas laudă şi slavoslovesc pe Hristos în veci. 
Strălucind cu înţelepciunea, cu bărbăţia, cu curăţia şi cu dumnezeiasca dreptate, ai 
avut umilinţa ceea ce duce la înălţime, care te-a înălţat pe tine către Cer şi prin care 
ai surpat pe şarpele cel mult lăudăros, cuvioasă. Pentru aceea te cinstim ca pe o 
adevărată purtătoare de biruinţă. 
Binecuvântăm pe Tatăl, şi pe Fiul şi pe Sfântul Duh, Domnul. 
Cu milostenia ai câştigat milă şi risipind ai dat celor lipsiţi; dreptatea ta rămâne în 
veci, şi dobânda cea de la dânsa rămâne neînvechită, cuvioasă Melania purtătoare 
de Dumnezeu. Pentru aceasta te cinstim ca pe o adevărată purtătoare de biruinţă. 
Și acum..., a Născătoarei 
Intreitele valuri ale patimilor mă tulbură, adâncimea deznădăjduirii mă îneacă; 
mântuieşte-mă Maică ceea ce eşti fără prihană, care ai purtat în pântece pe Mân- 
tuitorul Domnul, cel ce S-a născut ca un prunc în iesle; pe care ÎI prea înălțăm întru 
toți vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum lucrată; pe toată lumea ridică să-ţi cânte 
ție: pe Domnul lucrurile lăudaţi-L şi-L prea înălțaţi întru toți vecii. 


Canonul Sfintei Anisia 


Cântarea a 9-a 

Irmos: Hristos, Piatra cea netăiată de mână, cea din capul unghiului, din tine mun- 
tele cel netăiat, Fecioară, S-a tăiat, adunând firile cele osebite. Pentru aceasta, vese- 
lindu-ne, pe tine, Născătoare de Dumnezeu, te mărim. 


Cei ce dau închinăciune pietrelor, iar nu Ziditorului, nesuferind a te vedea plecată 
lui Dumnezeu, mărită, te-au tăiat cu sabia, logodindu-ţi prin moarte dumnezeiasca 
nemurire. 


Cetatea Tesalonicenilor se laudă cu scutecele şi cu nevoinţele muceniţă, iar Bise- 
rica cea de sus a celor întâi născuţi, are pe dumnezeiescul tău Duh, veselindu-se cu 
drepţii. 
Tămâie şi aur şi smirnă, au adus filozofii cu credință Celui ce S-a născut în Vit- 
leem; iar nevoinţa Anisiei a adus chinuirea cea prin sânge, rugându-se Lui pentru 
NOI. 
A Născătoarei 
Toiag ai odrăslit din rădăcina lui lessei, Născătoare de Dumnezeu, născându-ne no- 
uă astăzi floarea Dumnezeirii, pe Hristos, prea curată, pe Cela ce ca un Dumnezeu 
este neîncăput, iar acum ca pe un Prunc înfăşat cu scutece, Il slăvim. 

Alt Canon, al Sfintei Melania 
Cântarea a 9-a 
Irmos: Eva, adică, prin boala... 
Cu adevărat la înălțimea desăvârşirii celei curate te-ai suit fericită Melania, şi ai 
ajuns cetele celor fără materie, câştigându-ţi dorirea cea adevărată, unde te vese- 
leşti de izvorul bunătăţilor; pentru aceea toţi te fericim. 
Impreună cu cetele sihaștrilor te veseleşti, care s-au postit, şi patimile şi-au omorât; 
şi vezi frumuseţea lui Dumnezeu, cu faţă luminată care mai-nainte o aveai curată, 


prin curăţia minţii, Melania pururea lăudată. 


Slavă... 

Umblând pe cărarea cea strâmtă, ai ajuns la lăţimea cea desfătată a Raiului, unde 
este bucuria celor ce prăznuiesc, unde este lemnul vieţii; neîncetat adu-ţi aminte de 
noi care săvârşim praznicul adormirii tale. 


Și acum..., a Născătoarei 
Cela ce Se poartă minunat pe umerii Heruvimilor, acum şade în braţe de Fecioară 
curată, şi cu scutece Se înfaşă, dezlegând legăturile răutăţilor noastre, şi ca un 
prunc cu lapte Se hrăneşte, Cela ce hrăneşte toată suflarea. 
Irmosul: Eva, adică, prin boala neascultării a adus blestemul înăuntru; iar tu, Fe- 
cioară, de Dumnezeu Născătoare, prin Vlăstarul pe care L-ai purtat în pântece ai 
înflorit lumii Binecuvântarea. Pentru aceasta toți te mărim. 

Luminânda 
Podobie: Femei auziţi glas... 
Sicriul moașştelor tale, izvorăşte mir de bun miros, vindecând bolile oamenilor 
fecioară muceniţă mărită Anisia. Pentru aceea prăznuind pomenirea ta cea pur- 
tătoare de lumină, te rugăm: Roagă-te lui Hristos pentru cei ce te laudă. 
Slavă..., a cuvioasei, asemenea 
Melania pururea pomenită, lauda călugărițelor, cu rugăciunile tale cele către Dum- 
nezeu, curăţeşte-mă luminându-mă pe mine, care despre amândouă părțile m-am 
înnegrit cu negreala patimilor; ca să te cinstesc luminat, şi să prăznuiesc pome- 
nirea ta cea purtătoare de lumină. 
Şi acum..., a praznicului asemenea 
Dumnezeu, cel ce a fost pururea mai-nainte de începere şi este împreună cu Tatăl, 
acum din Duhul Sfânt se naşte negrăit din tine Fecioară, în Vitleem, în dumne- 
zeiasca peşteră, şi înfăşându-Se este culcat în ieslea celor necuvântătoare, dez- 
legând legăturile greşelilor mele. 


La Laude 


Stihirile pe 4, glas al 6-lea: 

Podobie: Îngereştile puteri mergeţi înainte... 


O, ce taine mai presus de minte şi negrăite! Cum Cel neîncăput înfăşându-Se în 
scutece este culcat în ieslea celor necuvântătoare, ca un Prunc; mântuind pe toți de 
necuvântare, şi suindu-ne la ceruri, pe noi care strigăm Lui: Binecuvântat eşti 
Dumnezeul nostru Cela ce Te-ai născut, slavă Ţie! (de două ori) 


Pe Emmanuil, care S-a născut în peşteră, steaua L-a vestit de sus filozofilor, fiind 
EI Soare al dreptăţii necuprins, şi în iesle cuprins, fiind îmbrăcat cu trup material; 
către care strigăm: Binecuvântat eşti Dumnezeul nostru Cel ce Te-ai născut, slavă 
ilie: 


Acum pe pământ S-a arătat Prunc, Cela ce din Tatăl s-a născut mai-nainte de veci. 
Bucură-te, toată zidirea! Cerurile să se veselească, văzând pe cei amăgiţi mai- 
nainte, iarăşi uniți cu Dumnezeu şi strigând Lui: Binecuvântat eşti Cel ce Te-ai 
născut, Dumnezeul nostru, slavă Ţic. 


Slavă... 
Voind Te-ai pogorât plecând cerurile Doamne, şi Te-ai sălăşluit negrăit în pântece 
fecioresc, şi Prunc Te-ai cunoscut născându-Te în peşteră, şi Te-ai amestecat cu 
oamenii, arătând calea aleasă celor ce strigă Ţie: Binecuvântat eşti Cel ce Te-ai 
născut, Dumnezeul nostru, slavă Ţie ! 
Și acum..., asemenea 
Nestricată, curată, cunoscându-se pe sineşi Fecioara după minunata şi netâlcuita ei 
naştere, strigă: Necuprinsule de cuvânt Doamne! Prunc înfăşat Te ţin pe Tine, şi Te 
slavoslovesc împreună cu păstorii, strigând cu credință: Binecuvântat eşti Cel ce 
Te-ai născut, Dumnezeul nostru, slavă Ţie! 

La Stihoavnă 
Stihirile, glasul al 6-lea: 


Podobie: Îngereştile puteri... 


Cu toiag de fier te vei păstorii iudeule, ca un neascultător şi potrivnic proorocilor, 
că Fiului care S-a născut îi dă Tatăl în moştenire neamurile şi stăpânirea a tot 

pământul; iar pe tine te va lepăda vărsătorule de sânge, că nu te pleci a striga: 
Impăratul lui Israil, Hristos a venit. 


Stih: Zis-a Domnul Domnului meu, şezi de-a dreapta Mea, până ce voi pune pe 
vrăjmaşii Tăi aşternut picioarelor Tale. 


Strigă o Davide, strămoşule şi proorocule, pe cine numeşti Stea luminoasă, care a 
strălucit înaintea luceafărului? Pe Cel ce S-a născut mai presus de fire din Fecioară, 
căruia strigăm popoarele întru bucuria Născătoarei de Dumnezeu: Binecuvântat 
eşti Cel ce Te-ai născut, Dumnezeul nostru, slavă Ție. 


Stih: Din pântece mai-nainte de luceafăr Te-am născut. 


Grăieşte de faţă o Isaie: lată o Fecioară va lua în pântece fără de bărbat, şi va naşte 
fără de sămânță pe Ziditorul şi Stăpânul tuturor veacurilor. Căruia strigăm întru 
bucuria Născătoarei de Dumnezeu, cântând luminat: Binecuvântat eşti Cel ce Te-ai 
născut din Fecioară, Dumnezeul nostru, slavă Ţie ! 


Slavă..., Și acum..., glas al 5-lea 


Văzându-Te toată zidirea că Te-ai născut cu trup în Vitleem, pe Tine lucrătorul şi 
Ziditorul tuturor, se înnoieşte iarăşi şi se zideşte din nou. Soarele şi-a întins lumina, 
şi pământul se veseleşte, şi filozofii împărații de la Persia, din stea pricepându-se; 
păstorii spăimântându-se foarte, se miră, şi se închină lui Dumnezeu, dimpreună cu 
ceea ce L-a născut cu trup; o minune! Hrănitorul se hrăneşte din Maică prea curată, 
pentru mântuirea şi zidirea lumii. 


Şi cealaltă slujbă a Utreniei după rânduială şi Otpustul. 
La Liturghie 
Fericirile din Canonul praznicului, Cântarea a 8-a, pe 6. 


In această lună (decembrie), ziua a treizeci şi una - Pomenirea prea cuvioasei 
maicii noastre Melania Romana 


Slujba ei s-a pus mai-nainte în 30 de zile, pentru că aici în 31 de zile, odovăindu-se 
praznicul Naşterii lui Hristos, se cântă toată slujba a însuși praznicului, afară de 
Vohod şi de Paremii. lar după a 6-a Cântare punem şi Sinaxarul Sfintei Melania. 

Sinaxar 


Intru această lună, în ziua a treizeci şi una, pomenirea prea cuvioasei maicii 
noastre Melania Romana. 


Stih: Nu cu mână materialnică şi cerneală Melania, 
Ci Dumnezeu, deşi ai murit, între cei vii te scrie. 

În treizeci şi una cu adevărat, 

Melania din lume a zburat. 


Aceasta a fost pe vremea împărăției lui Onorie, de neam slăvit şi luminat, care a 
iubit pe Domnul Hristos din tot sufletul ei, şi a vrut să-şi păzească fecioria, iar 
părinţii ei, şi fără voia ei au măritat-o, şi s-a făcut maică a doi copii; apoi murindu-i 
ŞI părinţii, şi copiii, şi ea părăsind cetatea, se află într-un locuşor afară din cetate, şi 
primea străinii ce mergea acolo, şi căuta pe cei ce erau la închisori şi la urgii. 


După aceea vânzându-şi toate averile şi moşiile, şi tot ce a avut, care erau multe, a 
strâns aur miliarde, adică o sută douăzeci de mii de galbeni, care îi cheltui pe la 
mânăstiri şi pe la biserici, şi mânca în două zile odată, de acum a cincea zi, apoi 
numai sâmbătă şi Duminică gusta hrană, şi scria foarte iscusit şi cu meşteşug. 


Deci aflându-se şapte ani în Africa, şi uşurându-se de cea multă avuţie ce avea, se 
duse la Alexandria, şi de acolo la Ierusalim, unde închizându-se într-o chilie, şi 
strângând nouăzeci de fecioare, le ţinea în cheltuiala ei, de toate câte le trebuia. 


După acea cuprinzându-se de durerea coastelor, se bolnăvi foarte rău, şi chemând 
pe Teofil episcopul Ileterupolei, şi primind de la dânsul dumnezeiasca împărtăşire, 
şi şezând surorile, le zise cuvântul cel de apoi: Precum Domnului i s-a părut, aşa a 
şi făcut, şi îndată şi-a dat sufletul în mâinile lui Dumnezeu. 


Tot în această zi, pomenirea Sfântului mucenic Zotic, hrănitorul de săraci. 


Stih: Pe Zotic mulari sirepi târându-l aleargă săltând, 
Incepând calea de la pământ, şi în ceruri săvârşind. 


Acesta era din Roma cea veche, de neam cinstit şi luminat, şi pedepsindu-se din 
copilărie cu tot felul de învăţătura înţelepciunii, şi fiindcă era om cu minte, se mută 
de acolo, şi se duse la Constantinopol, cu voia şi cu porunca celui dintru împărați 
marelui împărat Constantin, şi se cinsti de către acela cu vrednicia magistrianului, 

venind împreună cu dânsul şi alţi oarecari boieri de la Roma la Constantinopol, 
adică cel ce era peste arme magistrian, şi Pavlin nepotul acestuia. 


Pe lângă aceştia şi Olimvrie şi Viros, Sevir şi Marian, Antim, Urvichie, Isidor, 
Calistrat, Florentie, Euvul, Sampson, şi Studie, şi minunatul acesta Zotic, cu a că- 
ror nume se răspunde şi până astăzi cinstitelor locaşuri. 


Și se povesteşte că întru acea vreme a intrat bozia cea mare în Constantinopol, şi 
cum împăratul a dat poruncă, să se arunce în mare, cel ce va cădea într-acea boală, 
care moarte neputând vedea sau a auzi cinstitul acesta om, şi arzându-se de 
dragoste ce avea către Dumnezeu, merse la împăratul, şi zise: Să dea împăratul 
slugii sale aur mult, şi voi cumpăra mărgăritare şi pietre scumpe luminoase, întru 
slava şi cinstea împărăției sale, că foarte sunt eu cunoscător de acestea; şi îndată 
porunci împăratul să se facă aceasta. 


Iar el ca un iubitor de Dumnezeu, şi iscusită slugă ce era lui Dumnezeu, dacă luă 
aurul ieşi afară vesel; şi dând o seama de preţ, răscumpără din moartea aceea a 
înecării, pe cei ce se dă de către eparhul la pierzare, şi-i luă de-i duse de cea parte 
de Vizantia, în muntele ce se chemă pe atunci Eleon. Şi făcând corturi şi colibe, i-a 
odihnit într-însele. 


Această câştigată de Dumnezeu neguţătorie nu s-a ascuns de cei mulţi, de vreme ce 
le da mult ajutor în toate zilele, că erau mulţi, care făcându-se, putea să aducă mare 
foamete în cetate. 


lar după moartea marelui şi de-a pururea pomenitului împărat Constantin, luând 
toată împărăția răsăritului, fiul său Constantie nu cu blagocestie, de vreme ce era 
arian, muncit-a cu multe feluri de munci pe mulți din blagocestivi, căruia îi era urât 
şi fericitul Zotic, căci era pravoslavnic, însă se sfia pentru dragostea Sfântului 
Constantin tatălui său, ce avea către sfântul. Ci aflând bună pricină, îl hulea, că 
prin mijlocul lui venise în cetate boala leprei. 


Și se întâmplă de căzu într-acea boală şi fiica împăratului care o a dat tatăl său pe 
seama eparhului, ca să o înece în mare. lar Sfântul Zotic dând slujitorilor obișnuita 
plată după obicei, o cumpără şi o puse cu ceilalți leproşi. 


Deci făcându-se foamete ce aştepta după lăsarea lui Dumnezeu, şi venind cetatea la 
lipsă de bucate, împăratul cerea să afle pricina foametei, de aceea găsind vreme 
napăstuitorii, şi pizmaşii adevărului, pârâră pe sfântul, şi adeveriră că el era 
pricina; căci da de prisosit hrană la cei leproşi, care erau mulțime nenumărată. 


Ar Dr De De De de De Dr Dr De De De De Dr Dr De de De e de dr dr fr A 


Xp PP XP IP 2 E e E 30 E 3 2 2 2 2 E 30 E 30 IE 2 E E E E E E XX 


Die De de De Ar de de De e Dr De Dr De de De De De De Dr Dr De de de dr dr d 


Xp PP XP 3 3 E 2 E 30 E 3 2 2 2 2 E 30 30 IE IE 2 E E E XX 


lar împăratul auzind aceasta, şi contenindu-şi oarece mânia, se sfia puţin de sfântul, 
şi se trăgea înapoi, că doară va lua mărgăritarul şi pietrele scumpe; însă fiind 
invitat de oamenii voitori de rău, porunci să-l prindă. 


Iar sfântul aflând, grăbi de intră pe ascuns în palatul împărătesc, şi se 1vi înaintea 
împăratului, şi împăratul îi zise cu blândeţe de fățărie: Venit-a Magistriane corabia, 
care aduce mărgăritarele şi pietrele cele scumpe? 


Cuviosul îi răspunse: A mea împărate, a venit. Pentru aceasta de-ţi este voia vino 
cu robul tău, şi o vei vedea adevărat. 


Deci îndată împăratul nepunând vreme la mijloc, purcese a merge, iar fericitul 
Zotic alergând mai-nainte la Eleon, porunci să iasă din colibe fraţii întru Hristos, 
împreună cu fiica împăratului, să-i întâmpine cu lumânări aprinse. 


Deci sosind împăratul la locul acela, şi văzând pe leproşi cu luminări aprinse, 
mirându-se de mulţime, zise: Ce sunt aceştia? 


Iar el arătând cu degetul, zise: Aceştia sunt o împărate pietrele cele fără de preţ, şi 
mărgăritarii cei luminoşi, care le-am cumpărat cu multă trudă; iar împăratului 
părându-i-se lucru de batjocură, se aprinse de mânie, şi porunci de-l legară fără de 
nici o milă de mulari sălbatici, ca trăgându-l, degrabă să-l lipsească de viaţă, ru- 
pându-i-se mădularele pe pietre. 


Deci îndată făcându-se aceasta, stând împăratul şi privind îmboldind slujitorii 
mularii cu bolduri, trăgea pe sfântul cu alergătură silnică, de la deal la vale, de care 
i s-a risipit mădularele tot bucăţi, şi i-a sărit ochii. Şi în locul ce s-a întâmplat 
acestea, îndată a izvorât izvor de apă curată, şi adăpătoare, care tămăduieşte toată 
boala şi slăbiciunea, întru lauda şi slava şi cinstea lubitorului de oameni, Dumne- 
zeu, şi slugii sale. 


Deci dar fiind fericitul aşa târât şi-a dat sufletul la Dumnezeu, în care loc îndată 
stătură şi mularii neclintiți, măcar că-i băteau slujitorii şi-i sileau; şi nu numai 
aceasta, ci o prea slăvită minune că şi cu glas omenesc, strigară auzind toţi, 
mustrând nemilostivirea şi cruzimea împăratului făcându-l orb şi nesimţit, şi ziseră: 
Aicea să se îngroape sfântul. 


Acestea văzând, şi auzind împăratul, şi minunându-se se rugă lui Dumnezeu cu 
amare lacrimi şi suspinuri, şi cu zdrobită inimă strigând: Că din necunoştinţă a fost 
cele ce a făcut, şi îndată porunci de îngropară trupul sfântului cu mare socotinţă, şi 

cu nespusă cinste, şi cu mare osârdie făcu casă leproşilor cu cheltuieli împărăteşti, 
dând acolo de pomană multe sate şi venituri. 


Iar cinstitele moaşte ale Sfântului Zotic, de atunci până în ziua de astăzi cu darul 
Iubitorului de oameni Dumnezeu, nu încetează a lucra minuni nepovestite. 


Şi se face soborul lui în sfânta biserică a Sfântului apostol Pavel, ce este la Orfano- 
trofion, adică hrănitoarea de săraci. 


Tot în această zi, Sfântul Ghelasie, cu pace s-a săvârşit. 


Stih: Ghelasie până la sfârşitul vieţii venind, 
Râdea de viaţă, vrednică de râs fiind. 


Tot în această zi, Sfintele zece fecioare din Nicomidia, străpungându-li-se ochii, 
şi strujindu-li-se coastele, s-au săvârşit. 


Stih: Pentru străpungere şi strujire îndoită răsplătire cu adevărat. 
Cunosc pe ceata fecioarelor cea de două ori cinci că au luat. 


Tot în această zi, Sfânta muceniță Olimpiodora în foc s-a săvârşit. 


Stih: Olimpiodora pentru nevoinţa focului are daruri, 
Laude, iar nu olimpienească cunună de flori. 


Tot în această zi, Sfântul Gaie, cu pace S-a săvârşit. 


Stih: Dumnezeiescul Gaie multe dureri în viaţă a suferit. 
Şi acum... strălucite răsplătirile durerilor a dobândit. 


Tot în această zi, Sfânta muceniță Nemi de sabie s-a săvârşit. 


Stih: Bărbat purtător de sabie pe Nemi nu o îngrozeşte, 
De ar şi muri de sabie, încă mai mult se veseleşte. 


Sfântul mucenic Vusiris împuns cu bolduri de către femei s-a săvârşit. 


Stih: Trupul lui Vusiris împuns ca pânza prin bolduri s-a văzut, 
Prin care țesătură nouă Domnului s-a țesut. 

Pomenirea Sfântului mucenic Gaudentie. 


Stih: Nu de tot luptei nevoitorilor neînvăţat, 
Gaudentie deşii nu prin luptă, duhul şi-a dat. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 

La Vecernie 
Stihirile pe 6, Stihoavna şi celelalte. La sfârşit pomenim numele Sfintei Melania. 
La Utrenie - la Dumnezeu este Domnul,...Troparul Praznicului de trei ori şi 
Sedelnele praznicului. Canonul praznicului cel întâi cu Irmosul pe 8, şi al doilea cu 


Irmosul pe 6. Catavasiile: Hristos se naşte... şi celelalte ca la însuşi praznicul. 


La Liturghie - Fericirile din Canoane, Cântarea a 9-a, pe 8. Prochimen şi 
Chinonicul Naştere. lar Apostolul şi Evanghelia, a zilei. 


A şti ni se cuvine: Că de se va întâmpla odovania praznicului Naşterii lui Hristos 
Duminică. 

Sâmbătă seara - La Vecernia cea mică, Stihirile Invierii şi ale Născătoarei de 
Dumnezeu după obicei. 


La Vecernia cea mare 


Catisma întâia Fericit bărbatul... La Doamne strigat-am..., Stihirile Învierii 3, ale 
praznicului 4, glas 2 : Veniţi să ne bucurăm Domnului... şi ale Sfinţilor trei. 
Slavă... a Sfinților, glas 6: Pomenirea săvârşim.. Şi acum..., a praznicului, glas 2: 
August singur stăpânind... Vohod, Prochimenul zilei. 


La Luitie, Stihirile praznicului, Slavă..., glas 5: Magii împărații perșilor... Şi acum..., 
glas 6: Dănţuiesc îngerii toți... 


La Stihoavnă, Stihirile Învierii, Slavă..., a Sfinţilor, glas 6: Pomenirea Arhie- 
reilor... Şi acum..., a praznicului. 


La binecuvântarea pâinilor, Troparul: Născătoare de Dumnezeu... de două ori, şi al 
Sfinţilor odată: Bine vesteşte losife... 

La Utrenie 


La Dumnezeu este Domnul... Troparul Învierii de două ori. Slavă..., al Sfinţilor, Şi 
acum..., al praznicului. După obişnuitele Catisme, Sedelnele Învierii, cu ale 
Născătoarei lor; Apoi: Fericiţi cei fără prihană... cu Troparele Învierii. Soborul 
îngeresc.. „Ipacoi al glasului şi citirea praznicului. Antifonul, Prochimenul glasului, 
şi Toată suflarea... Evanghelia Învierii: Învierea lui Hristos văzând... După Psalm 
50 Stihira Învierii. 


Canoanele: Al Învierii, cu Irmosul pe 4, al sfinţilor pe 4, şi ale praznicului, 
amândouă Canoanele, pe 6. Catavasiile praznicului: Hristos se naşte... După a 3-a 
Cântare, Condacul şi Icosul Sfinţilor şi Sedealna lor; Slavă..., Şi acum..., a 
praznicului După a 6-a Cântare, Condacul şi Icosul praznicului. La a 9-a Cântare, 
Ceea ce eşti mai cinstită... Exapostilaria Învierii. Slavă... a sfinţilor, Şi acum..., a 
praznicului. 


La Laude: Stihirile Învierii pe 4, şi ale praznicului 4: Veseliţi-vă drepţilor... cu 
Pripelile lor. Slavă... a Sfinţilor, glas 8: Sângele şi focul... Şi acum... Prea 
binecuvântată eşti... Slavoslovia cea mare. După Sfinte Dumnezeule..., Troparul 
Învierii numai. Ecteniile şi Otpustul. Slavă..., Şi acum..., Stihira Evangheliei. La 
Ceasuri Troparul Învierii, Slavă..., al praznicului şi al Sfinţilor pe rând. Şi acum..., 
a Născătoarei ceasului, Condacul praznicului şi al Sfinţilor, le zicem schimbându- 
le; 


La Liturghie 


Fericirile glasului pe 4, ale praznicului întâiul Canon, Cântarea a 9-a, pe 4, şi al 
sfinţilor, Cântarea a 6-a, pe 4. După Vohod, Troparul Învierii, al praznicului şi al 
Sfinților Slavă..., Condacul sfinţilor, Şi acum..., al praznicului. Apostolul către 
Galateni: Fraților, arăt vouă Evanghelia care s-a binevestit de mine... Evanghelia 
de la Matei: lar după ce s-au dus Magii, iată îngerul Domnului... chinonicul: 
Lăudaţi pe Domnul din ceruri.. şi al praznicului. 


Vezi: De se va întâmplă după praznicul sau ieşirea Naşterii lui Hristos, Sâmbăta, 
Vineri seara, La Doamne strigat-am..., Slavă..., Şi acum..., a praznicului; iar a 


Născătoarei, cea dintâi a glasului ce se întâmplă, nu zicem. 


Sfârşitul lunii Decembrie şi lui Dumnezeu slavă. 


Ar Dr De De De de De Dr Dr De De De Dr Dr Dr De de De e de dr dr Ar A 


Xp 2 XP 3 ID e e 30 IE 3 2 2 E e E 30 30 30 IE De DE DP E 0 IE IE E XX 


Die De de e Ar dr De De De Dr De Dr De de De De De De dr Dr De de de dr drd 


Canon de rugăciune către Sfânta muceniţă Anisia 





Troparul Sfintei muceniţe Anisia, glasul al 4-lea: Mieluşeaua Ta, lisuse, Anisia, 
strigă cu glas mare: pe Tine, Mirele meu, te iubesc şi pe Tine căutându-Te mă 
chinuiesc şi împreună mă răstignesc şi împreună mă îngrop cu Botezul Tău şi 
pătimesc pentru Tine, ca să împărătesc întru Tine şi mor pentru tine, ca să viez 
pentru Tine ci, ca o jertfă fără de prihană, primeşte-mă pe mine ceea ce cu dragoste 
mă jertfesc Ție pentru rugăciunile ei, ca un Milostiv, mântuieşte sufletele noastre. 


Cântarea 1 


Irmos: Adâncul Mării Roşii, cu urme neudate, pedestru trecându-l Israel cel de de 
mult, cu mâinile lui Moise în chipul Crucii, puterea lui Amalec în pustie a biruit. 


Stih: Sfântă muceniţă Anisia, roagă-te lui Dumnezeu pentru noi. 
Trimite-mi lumină mie, ce-lui ce laud pomenirea ta cea purtătoare de lumină, prea 
lăudată, ca singura ce stai cu bucurie înaintea Tatălui luminilor, alungând, cu 


rugăciunile tale, viforul greşelilor mele. 


Stih: Sfântă muceniţă Anisia, roagă-te lui Dumnezeu pentru noi. 

Cu sihăstria desțelenindu-ţi ogorul cel sufletesc, de Dumnezeu înţelepțită, lucrezi 
spicul muceniciei, păstrându-l pentru Plugarul cel ce ţi-a insuflat putere, fecioară 
muceniţă, vrednică de laudă. 

Stih: Sfântă muceniţă Anisia, roagă-te lui Dumnezeu pentru noi. 

Cu mâna ta cea prea bogată împărțind averea cea vremelnică, ai dobândit viaţă 
bogată, care nicidecum nu se pierde şi vistierie nepieritoare şi mărire cerească, 
muceniţă. 

Stih: Preasfântă Născătoare de Dumnezeu, miluieşte-ne pe noi. 

Din tine, ceea ce eşti Preasfântă, Se naşte astăzi cu Trup asemănător nouă, Făcă- 
torul a toată lumea şi este înfăşat în scutece, Cel ce a înfăşurat marea cu negură, 
Maică pururea Fecioară. 


Cântarea a 3-a 


Irmos: Se veseleşte de Tine Biserica Ta, Hristoase, strigând: Tu eşti Puterea mea, 
Doamne şi Scăparea şi Întărirea. 


Stih: Sfântă muceniţă Anisia, roagă-te lui Dumnezeu pentru noi. 


Făcătorul, iubind frumuseţea sufletului tău, te-a logodit pe tine Sieşi mireasă, cu 
adevărat frumoasă şi fără de prihană, muceniţă. 


Stih: Sfântă muceniţă Anisia, roagă-te lui Dumnezeu pentru noi. 


Iubind Patima Celui fără de patimă, care pentru noi cu moarte a fost omorât, 
cinstită muceniţă, cu moarte mucenicească mori. 


Stih: Sfântă muceniţă Anisia, roagă-te lui Dumnezeu pentru noi. 


Ca o jertfă duhovnicească şi ca o aducere desăvârşit curată s-a adus Ție, Dumne- 
zeule, ceea ce a iubit crucea Ta. 


Stih: Preasfântă Născătoare de Dumnezeu, miluieşte-ne pe noi. 


Loc încăpător Ziditorului Celui Neîncăput te-ai făcut, încăpându-L pe EI, cu Trup, 
Ceea ce eşti plină de dar şi cu totul fără de prihană. 

Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială precum se cuvine, grăind: Slavă puterii Tale, Doamne. 


Stih: Sfântă muceniţă Anisia, roagă-te lui Dumnezeu pentru noi. 

Ținându-se pe urmele Tale cele purtătoare de viaţă, roaba Ta este rănită cu sulița în 
coastă şi trece nevătămată de sabia cea chinuitoare, lăudându-Te pe Tine, Stăpâne 
Hristoase. 


Stih: Sfântă muceniţă Anisia, roagă-te lui Dumnezeu pentru noi. 


Strălucind cu razele muceniciei şi încununată fiind cu nestricăcioasă cunună, bucu- 
rându-te stai înaintea lui Hristos, Mirelui tău, muceniţă Anisia prea lăudată. 


Stih: Sfântă muceniţă Anisia, roagă-te lui Dumnezeu pentru noi. 

Cu împotriviri muceniceşti ai răsturnat, surpându-l, pe cel ce a îndrăznit să înşele 
pe Eva cea dintâi, arătându-l neputincios şi bucurându-te, strigai: Slavă puterii 
Tale, Doamne! 


Stih: Preasfântă Născătoare de Dumnezeu, miluieşte-ne pe noi. 


Cel ce a zidit fiinţele cele fără de materie astăzi Se naşte cu Trup, ca un Om din 
tine, Maica lui Dumnezeu căruia cântăm: Slavă puterii Tale, Doamne. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei pe cei ce Te laudă pe Tine cu credinţă. 


Stih: Sfântă muceniţă Anisia, roagă-te lui Dumnezeu pentru noi. 


Pe Tine Doamne, cunoscându-Te muceniţa Ta, izvor de mântuire, a băut până la 
fund paharul muceniciei, neîndoindu-se cu inima. 


Stih: Sfântă muceniţă Anisia, roagă-te lui Dumnezeu pentru noi. 

O, mieluşea a lui Hristos! O, junghiere bine primită de Dumnezeu! O, jertfă fără de 
prihană a Domnului! Purtătoare de Dumnezeu, roagă-te să ne mântuim noi. 


Stih: Sfântă muceniţă Anisia, roagă-te lui Dumnezeu pentru noi. 


Lumină prea strălucitoare ai ajuns, apropiindu-te de Lumina cea mare şi luminezi 
pe cei ce prăznuiesc sfântă pomenirea ta, muceniţă Anisia. 


Stih: Preasfântă Născătoare de Dumnezeu, miluieşte-ne pe noi. 


Curgerea stricăciunii a încetat pentru că Fecioara a născut fără de stricăciune pe 
Cel ce a eliberat din stricăciune firea oamenilor cea stricată. 


Cântarea a 6-a 


Irmos: Jertfi-voi Ție cu glas de laudă, Doamne, Biserica strigă către Tine, de sân- 
gele demonilor curăţindu-se cu sângele cel curs prin milostivire din coasta Ta. 


Stih: Sfântă muceniţă Anisia, roagă-te lui Dumnezeu pentru noi. 


Luând cuget bărbătesc, în trup femeiesc, muceniţă, ai ieşit la luptă cu vrăjmaşii cei 
fără de trup şi cu sabia răbdării i-ai ucis pe ei. 


Stih: Sfântă muceniţă Anisia, roagă-te lui Dumnezeu pentru noi. 


Cu mulţimea sângelui ai uscat marea relei credinţe şi ai adăpat cinstită Biserica lui 
Hristos, Sfântă Anisia, purtătoare de biruinţă, lauda fecioarelor. 


Stih: Sfântă muceniţă Anisia, roagă-te lui Dumnezeu pentru noi. 


Neudată ai trecut prin furtuna nevoinţelor şi povăţuită fiind de mâna Celui ce pe 
toate le-a făcut cu cuvântul, ai ajuns la liman de mântuire, fecioară. 


Stih: Preasfântă Născătoare de Dumnezeu, miluieşte-ne pe noi. 


Cel ce a zidit după Chipul Său pe Om, din multă milosti-vire îl zideşte din nou, din 
tine Fecioară, Maica lui Dumnezeu, îmbrăcându-Se pe de-a întregul cu el. 


Cântarea a 7-a 

Irmos: Cel ce ai mântuit... 

Stih: Sfântă muceniţă Anisia, roagă-te lui Dumnezeu pentru noi. 

Casa sufletului tău, muceniţă, duhovniceşte fiind întărită prin mărturisirea lui 
Hristos, când s-au pornit valurile chinurilor, nicidecum nu s-a zdruncinat; ci, ai 
strigat: Dumnezeule, bine eşti cuvântat! 

Stih: Sfântă muceniţă Anisia, roagă-te lui Dumnezeu pentru noi. 

Cunoscând pe Hristos Soarele dreptăţii, muceniţă, nu ai vrut să jertfeşti soarelui, 
după porunca nelegiuitului tiran; ci, ai cântat: Dumnezeul părinţilor, bine eşti 
cuvântat! 

Stih: Sfântă muceniţă Anisia, roagă-te lui Dumnezeu pentru noi. 

Cu sfinţitele tale sângiuri vopsindu-ți haina mohorâtă şi încununat fiindu-ţi capul 
cu cunună de biruinţă, muceniţă, stai acum înaintea lui Dumnezeu, Impăratul cel 
Nemuritor, veselindu-te. 

Stih: Preasfântă Născătoare de Dumnezeu, miluieşte-ne pe noi. 

Cel ce înfăşoară cerul cu nori şi pământul cu negură, născându-Se din pântecele 
tău, cu scutece este înfăşat şi în iesle este culcat, Maică a lui Dumnezeu fără de 
prihană, dezlegându-mi lanţurile greşelilor. 

Cântarea a 8-a 

Irmos: Mâinile întinzându-şi Daniel, gurile leilor cele deschise în groapă le-a 
încuiat; şi puterea focului au stins, cu buna faptă încingându-se, tinerii cei iubitori 
de dreapta credinţă, cântând: Binecuvântaţi, toate lucrurile Domnului, pe Domnul. 
Stih: Sfântă muceniţă Anisia, roagă-te lui Dumnezeu pentru noi. 

Orfanilor, văduvelor şi lipsiţilor şi tuturor celor din nevoi ai împărțit bogăţia, 
iubind poruncile cele nestrămutate ale Atotţiitorului şi bând cu adevărat cinstitul 


pahar al muceniciei ţi-ai potolit setea, cinstită fecioară. 


Stih: Sfântă muceniţă Anisia, roagă-te lui Dumnezeu pentru noi. 

Ca o zestre ai adus lui Hristos postirea, lacrimile, uciderea patimilor, vărsarea 
sângelui şi împungerea coastei. Pentru aceasta ţi-a şi dat ție cunună, care nu se 
învecheşte şi cămară ce nu se strică şi mărire nepieritoare. 


Stih: Sfântă muceniţă Anisia, roagă-te lui Dumnezeu pentru noi. 


În Lumină locuieşti împreună cu îngerii, în cetele fecioarelor şi în adunările 
mucenicilor; împreună prăznuind faţă către faţă cu Mirele tău şi împărtăşindu-te de 
mărirea cea luminată, Sfântă muceniță Anisia, strigi: toate lucrurile lăudaţi pe 
Domnul! 


Stih: Preasfântă Născătoare de Dumnezeu, miluieşte-ne pe noi. 

Iată acum lămurit a lipsit domn şi povăţuitor din neamul lui luda; că tu, cea fără de 
prihană, ai născut pe Cel mai înainte pus de o parte, pe Hristos, Aşteptarea 
neamurilor, Căruia cântăm: binecuvântaţi, toate lucrurile Domnului, pe Domnul! 
Cântarea a 9-a 

Irmos: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te mărim. 

Stih: Sfântă muceniţă Anisia, roagă-te lui Dumnezeu pentru noi. 

Cei ce dau cinstire chipurilor de piatră în locul Ziditorului, nesuferind a te ve-dea 
plecată lui Dumnezeu, mărită Anisia, te-au tăiat cu sabia, logodindu-ţi prin moarte 
dumnezeiască nemurire. 

Stih: Sfântă muceniţă Anisia, roagă-te lui Dumnezeu pentru noi. 

Cetatea tesalonicenilor se laudă cu scutecele şi cu nevoinţele tale, muceniţă, feci- 
oară, iar Biserica celor întâi-născuţi, având dumnezeiescul tău duh se veseleşte cu 
drepții. 

Stih: Sfântă muceniţă Anisia, roagă-te lui Dumnezeu pentru noi. 

Tămâie, aur şi smirnă au adus magii, cu credinţă, Celui ce S-a născut în Betleem; 


iar purtătoarea de biruinţă a adus nevoinţele cele prin sânge ale muceniciei, ru- 
gându-se Lui pentru noi. 

Stih: Preasfântă Născătoare de Dumnezeu, miluieşte-ne pe noi. 


Toiag ai odrăslit din rădăcina lui lesei, Născătoare de Dumnezeu, născându-ne 
nouă astăzi pe Hristos, Floarea Dumnezeirii, prea curată, Cel ce ca Dumnezeu este 
Neîncăput, iar acum ca un Prunc este înfăşat cu scutece. 


Sedelna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credința dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 


Peste patimile trupului împărăţind prin suferințe făcătoare de viaţă, cu dreaptă 
credinţă ţi-ai vopsit cu însuţi sângele tău haina nestricăcioasă, cinstită muceniţă 
Anisia. Pentru aceasta te-ai arătat mireasă fără de prihană a Împăratului tuturor. Iz- 
băveşte-ne deci, din primejdii pe noi, cei ce săvârşim cu credință mărită pomenirea 
ta. 


Sedelna Praznicului Naşterii Domnului, glasul al 4-lea. Podobie: Spăimântatu-s-a 
Iosif, lucru mai presus de fire văzând şi în minte a avut ploaia cea de pe lână, la 
zămislirea ta cea fără de sămânță, de Dumnezeu Născătoare, rugul cel nears în foc, 
toiagul lui Aaron ce a odrăslit şi mărturisind logodnicul şi ocrotitorul tău preoților, 
a grăit; Fecioara naşte şi după naştere rămâne iarăşi fecioară. 


Veniţi să vedem, credincioşilor, unde S-a născut Hristos; drept aceea să vedem 
unde merge steaua cu magii, împărații de la Răsărit; acolo îngerii cântă neîncetat; 
păstorii, petrecând noaptea în câmp, cântare vrednică grăiesc: Slavă întru cei de 
sus, Celui ce S-a născut astăzi în peşteră din Fecioară şi de Dumnezeu Născătoarea, 
în Betleemul Iudeii. 

Acatistul Sfintei Anisia 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Veniţi toţi iubitorii de prăznuiri să încununăm cu laude, pe ceea ce a mărturisit cu 
îndrăzneală pe Hristos Dumnezeu adevărat şi a surpat pe începătorul răutăţii care 
pe mulți i-a înşelat, abătându-i de la dreapta credinţă, iar noi văzând biruinţele ei 
cu veselie să-i cântăm: Bucură-te, Sfântă muceniţă Anisia, mult pătimitoare! 


Icosul 1 

Cetatea Tesalonicului te are pe tine ocrotitoare Sfântă muceniţă Anisia, căci având 
tu multe bogății nu te-ai legat cu inima de ele, deşi copil fiind, ci din fragedă vârstă 
ai cunoscut pe Hristos Dumnezeu adevărat, căruia I-ai slujit cu toată osârdia, iar 
noi văzând acestea te lăudăm zicând: 

Bucură-te, că părinţii tăi ţi-au împodobit sufletul cu virtuţi creştineşti; 

Bucură-te, că ai fost hrănită cu învăţăturile dreptei credinţe; 

Bucură-te, că în loc de lapte ai primit mai mult hrană duhovnicească; 

Bucură-te, că înţelepciunea ţi-a fost dascăl din pruncie; 

Bucură-te, că pe aceasta ai iubit-o mai mult decât jocurile copilăriei; 
Bucură-te, că buna cuviinţă s-a arătat pe chipul tău, deşi erai tânără cu vârsta; 
Bucură-te, că adeseori udai pământul în rugăciunile tale; 

Bucură-te, că înţelegeai cu uşurinţă cele ce citeai din sfintele cărţi; 
Bucură-te, că frumusețile tale trupeşti le ascundeai stând în cămara ta; 
Bucură-te, că te-ai ferit cu tot dinadinsul să fu pricină de sminteală; 
Bucură-te, că erai nerăbdătoare să ajungi la locaşurile cele cereşti; 

Bucură-te, că sufletul tău dorea să fie împreună cu Mirele cel ceresc; 
Bucură-te, Sfântă muceniţă Anisia, mult pătimitoare! 


Condacul 2 

Trecerea părinţilor tăi la cele veşnice ai socotit-o a fi bun prilej de a împărţi averea 
ta cea multă la săraci, dorind mai bine a trăi în sărăcie decât în bogăţie, pe care o 
socoteai piedică în calea mântuirii drept acea noi, văzând acestea, cu dragoste cân- 
tăm lui Dumnezeu: Aliluia! 


Icosul 2 

Lui lov te-ai asemănat în răbdare, lui David în blândeţe, lui Solomon în înţele- 
pciune, căci cu rugăciunea ai biruit toate poftele şi patimile acestei lumi trecătoare, 
făcându-te templu al Duhului Sfânt, care te umbrea şi te ocrotea de năvălirile vrăj- 
maşilor, iar credincioşii văzând biruinţele tale cele mari, îţi cântă unele ca acestea: 
Bucură-te, că înţelepciunea ta a întrecut cu mult pe cea a înşelătorului; 

Bucură-te, că ai călcat puterea lui cu rugăciunile tale; 

Bucură-te, ceea ce ţi-ai făcut comoară în ceruri; 

Bucură-te, că nu ţi-a părut rău după bogăţia cea pieritoare; 

Bucură-te, că pe cei săraci ai mângâiat dându-le cele trebuincioase vieţii; 
Bucură-te, că aceia te binecuvântau pentru binefacerile ce le-au primit de la tine; 
Bucură-te, îţi cântau ţie orfanii şi văduvele; 

Bucură-te, că nu ţi-ai oprit nimic din toată avuţia ci pe toată ai împărțit-o săracilor 
şi scăpătaţilor; 

Bucură-te, că ai lucrat cu mâinile tale pentru a-ţi câştiga hrana cea de fiecare zi; 
Bucură-te, că ai scăpat de toate grijile cele lumești; 

Bucură-te, că vrăjmaşul a pierit, neizbutind nimic împotriva ta; 

Bucură-te, că milostivirea ta nu are margini; 

Bucură-te Sfântă muceniţă Anisia, mult pătimitoare! 


Condacul 3 
Multe ispite ai răbdat din pricina râvnei tale pentru Domnul, căci diavolul voia cu 
orice chip să te abată de pe calea cea bună şi să te împiedice a urma calea 

mântuirii, dar tu cu rugăciunile tale l-ai biruit iar credincioşii de toate vârstele 
cântă lui Dumnezeu: Aliluia! 


Icosul 3 

„Să împărţim toate, ca să luăm apoi toate însutit”, ziceai fecioară întru tot lăudată, 
bucurându-te că ai scăpat de cursele diavolului, ca o pasăre din mâna vânătorului, 
zburând către înălțimile cereştii împărăţii, unde te aştepta Stăpânul Hristos cel ce a 
făcut toate şi te-a păzit nevătămată, pentru aceea primeşte şi de la noi laudele ace- 
stea: 

Bucură-te, credincioasă slugă a Domnului; 

Bucură-te, că ai înmulțit talantul cel dat ţie de Stăpânul Hristos; 

Bucură-te, că nu l-ai îngropat în pământ după sfatul celui viclean; 

Bucură-te, că în cer s-a înmulțit vistieria ta; 

Bucură-te, că ţi-ai pus inima ta acolo unde era şi comoara; 

Bucură-te, că împăratul ceresc a dorit frumuseţea sufletului tău; 

Bucură-te, căci cu toată osârdia ţi-ai păzit fecioria trupului şi a sufletului; 
Bucură-te, că până la cea din urmă a ta suflare ai luptat împotriva uneltirilor 
diavolului; 

Bucură-te, căci cu amar se tânguia vrăjmaşul când s-a văzut biruit; 

Bucură-te, că spre Domnul ai aruncat grija ta după îndemnul proorocului David; 
Bucură-te, mieluşeaua cea fără de răutate a Păstorului cel Bun; 

Bucură-te, că ai moştenit pământul celor blânzi; 

Bucură-te Sfântă muceniţă Anisia, mult pătimitoare! 


Condacul 4 

Ca o mlădiţă roditoare a Pomului Vieţii te-ai arătat în nevoinţele tale muceniţă 
Anisia, căci Tatăl te-a curăţit ca mai multă roadă să aduci prin suferinţele cele de 
multe feluri, pe care le-ai luat ca pe o băutură prea dulce şi bine mirositoare căci nu 
ai cârtit împotriva Ziditorului, ci cu multă veselie ai cântat lui Dumnezeu: Aliluia! 


Icosul 4 

Dragostea ta pentru cei săraci şi nevoiaşi, pururea ne îndeamnă spre a te lăuda fără 
încetare, căci pe cei din legături şi din temnițe îi cercetai adesea şi îi mângâiai pe 
fiecare dintre ei cu ce aveau nevoie, iar pe cei mâhniţi îi alinai cu vorbe bune 
umplându-i de nădejdea mântuirii, iar noi bine ştiind a ta iubire de aproapele şi de 
Dumnezeu, îţi aducem în dar unele ca acestea: 

Bucură-te, bună sfătuitoare a celor deznădăjduiţi; 

Bucură-te, că din vistieria cea bună a inimii tale ai scos lucruri bune; 

Bucură-te, că le-ai împărțit tuturor cu dărnicie; 

Bucură-te, căci cu dărnicie ai secerat spicele vieţii veşnice; 

Bucură-te, că pentru biruinţă ai primit de la Domnul apa cea vie; 
Bucură-te, că însetând după dreptate, îndată o ai dobândit; 
Bucură-te, că nădejdea ta în Domnul nu a fost ruşinată; 
Bucură-te, că Domnul te-a încununat pentru vitejia luptelor tale; 
Bucură-te, că deşi femeie fiind ai avut tărie întocmai ca un bărbat; 
Bucură-te, că vârsta ta nu te-a împiedicat a lua cununa biruinţei; 
Bucură-te, că te-ai lepădat de orice mângâiere trupească; 
Bucură-te, că vieţuirea ta s-a asemănat cu a îngerilor; 

Bucură-te Sfântă muceniţă Anisia, mult pătimitoare! 


Condacul 5 

Ca un stâlp de foc se înălţau rugăciunile tale către tronul PreaSfintei Treimi, când 
cereai să fii învrednicită a fi părtaşă Patimilor Domnului, căci doreai să-ţi primeşti 
sfârşitul prin nevoinţă mucenicească. Noi însă văzând această dorinţă a ta neîn- 
doită, cu bucurie cântăm lui Dumnezeu celui ce te-a întărit pe tine: Aliluia! 


Icosul 5 

Ca un zid nezdruncinat ţi-a fost rugăciunea cea neîncetată în lupta cu puterile 
întunericului, că deşi vrăjmaşul îți aducea deseori lenevire, tu cu rugăciunile tale îi 
strica-i toate uneltirile lui iar el fugea departe, neputând a se apropia de tine multă 
vreme, iar noi creştinii, văzând darul lui Dumnezeu care locuia întru tine, cu 
umilință grăim acestea: 

Bucură-te, că ai strălucit ca o lumină în mijlocul întunericului; 

Bucură-te, că ai fost stăpână peste patimile cele stricătoare de suflet; 

Bucură-te, că le-ai stins pe ele cu ploaia rugăciunilor tale; 

Bucură-te, că nevoinţele tale nimeni nu le poate spune; 

Bucură-te, ocrotitoarea şi sprijinitoarea celor ce-ţi poartă numele cu vrednicie; 
Bucură-te, că nimeni nu rămâne fără ajutor din cei ce aleargă la tine cu credinţă; 
Bucură-te, că eşti grabnică ajutătoare celor nevoiaşi; 

Bucură-te, că rugăciunile tale înaintea lui Dumnezeu nu rămân neascultate; 
Bucură-te, ceea ce te înduri de cei asupriţi; 

Bucură-te, că nu te-ai înfricoşat de balaurul cel cu multe capete; 

Bucură-te, că l-ai surpat pe el cu toată viclenia lui; 

Bucură-te, că niciodată nu te-a putut supune voii lui; 

Bucură-te Sfântă muceniţă Anisia, mult pătimitoare! 


Condacul 6 

Văzându-se începătorul răutăţii biruit şi călcat în picioare de către o tânără feci- 
oară, se tânguia cu amar neştiind ce să mai facă pentru a stârpi cu totul pe creştinii 
cei nevinovaţi, s-a folosit de sluga sa cea credincioasă împăratul Maximian, care a 

poruncit că oricine poate să omoare pe creştini fără teamă de judecată, neștiind 
necuratul că se osândeşte pe sine prin aceasta, iar noi minunându-ne de iconomia 
lui Dumnezeu, îi cântăm Lui: Aliluia! 


Icosul 6 

Inima înfrântă şi smerită Dumnezeu nu o va urgisi, grăieşte proorocul David, iar tu 
frumoasă fecioară ai adus lui Dumnezeu această jertfă bine plăcută a nevoinţei 
muceniceşti, care te-a făcut strălucitoare ca şi soarele în împărăția lui Dumnezeu, 
pe care ai dorit-o cu tot sufletul tău, tu ajută-ne nouă cu rugăciunile tale cele bine 
primite înaintea lui Hristos Dumnezeu, ca să-ţi aducem laude ca acestea: 

Bucură-te, că ai alergat spre mucenicie ca spre un ospăț mare; 

Bucură-te, că dragostea ta a întrecut cu mult răutatea tiranului împărat; 

Bucură-te, că ţi-ai întors ochii de la deşertăciuni; 

Bucură-te, că i-ai deschis doar pentru a vedea cele bune şi folositoare; 

Bucură-te, că ai fost afierosită lui Dumnezeu încă din pântecele maicii tale; 
Bucură-te, că prin semnul Sfintei Cruci ai spulberat puterea vrăjmaşilor; 

Bucură-te, că ţi-ai aşteptat sfârşitul ca pe o zi de mare sărbătoare; 

Bucură-te, fecioară de Dumnezeu înţelepțită; 

Bucură-te, comoară de Dumnezeu păzită; 

Bucură-te, că întocmai ca o albină ai adunat mierea dreptei credinţe; 

Bucură-te, că întunecimea închinării la idoli ai luminat-o cu învăţăturile tale cele 
drepte; 

Bucură-te, mireasa lui Hristos Dumnezeu cea înţeleaptă; 

Bucură-te, Sfântă muceniţă Anisia, mult pătimitoare! 


Condacul 7 

Drumul vieţii tale a fost scurt pe acest pământ, căci ţi-a fost curmat de către un 
ostaş întunecat cu închinarea idolească, deoarece nu ai vrut să te alături celor 
nebuni şi spurcaţi la inimă şi la minte, ci ai ales mai bine a muri creştină decât a 
trăi în păgânătate, pentru aceea noi văzând curajul tău, cântăm lui Dumnezeu 
cântarea: Aliluia! 


Icosul 7 

Întreitele valuri ale lumii acesteia trecătoare care îneacă pe toţi cei ce intră în ea, nu 
te-au putut vătăma pe tine care ţi-ai pus nădejdea în Domnul Hristos, căci te-a păzit 
nevătămată, pentru aceea cu smerenie îți cântăm unele ca acestea: 

Bucură-te, că toată viclenia lui Veliar ai vădit-o; 

Bucură-te, că deşi a supus pe mulţi, pe tine nu te-a putut supune; 

Bucură-te, că gândirea ta era tot timpul la Ziditorul; 

Bucură-te, că neclintită ţi-a rămas hotărârea ta de a rămâne creştină; 

Bucură-te, că inima ta era plină de dorul lui Hristos; 

Bucură-te, că doreai să mori cât mai degrabă pentru a ajunge în Împărăţia Ceru- 
rilor; 

Bucură-te, că heruvimii ţi-au făcut cărare către tronul PreaSfintei Treimi; 
Bucură-te, că serafimii şi toate puterile cereşti s-au bucurat pentru tine; 

Bucură-te, că ai fost rânduită în ceata fecioarelor celor înțelepte; 

Bucură-te, că Hristos te-a răsplătit cu multe daruri pentru nevoinţa ta; 

Bucură-te, că diadema frumuseţii şi a fecioriei ai luat; 

Bucură-te, că în ceruri cu sfinţii te veseleşti; 

Bucură-te, Sfântă muceniţă Anisia, mult pătimitoare! 


Condacul 8 

Pământul s-a sfinţit cu sângele tău, pe care ţi l-ai vărsat pentru credinţa cea dreaptă 
în Hristos Dumnezeu cel ce şi-a vărsat sângele Său pentru noi şi pentru a noastră 
mântuire, căruia în vecii nesfârşiţi Îi cântăm împreună cu tine: Aliluia! 


Icosul 8 

Suspinurile tale s-au auzit la cer înaintea lui Dumnezeu, drept aceea, degrab a 
împlinit cererea ta şi te-a luat la Sine spre a-L lăuda împreună cu îngerii, cu arhan- 
ghelii şi cu toate puterile cereşti, drept aceea primeşte şi de la noi nevrednicii 
aceste laude: 

Bucură-te, că ai fost ca o mamă pentru sărmani; 

Bucură-te, povăţuitoarea orbilor; 

Bucură-te, sprijinul şi îmbărbătarea celor slabi la suflet; 

Bucură-te, mijlocitoarea păcătoşilor către Dumnezeu; 

Bucură-te, că demonii se izgonesc cu rugăciunile tale; 

Bucură-te, folositoarea celor ce aleargă la mijlocirea ta; 

Bucură-te, că ai oprit năvălirile demonilor celor cumpliţi; 

Bucură-te, că puterea lor s-a arătat înaintea ta ca praful în faţa vântului; 

Bucură-te, că şi după moarte faci minuni; 

Bucură-te, că eşti ajutătoare celor ce se primejduiesc pe marea vieţii acesteia; 
Bucură-te, că alini durerile celor suferinzi; 

Bucură-te, că întăreşti bătrâneţile cele slabe; 

Bucură-te, Sfântă muceniţă Anisia, mult pătimitoare! 


Condacul 9 

Tinerii de toate vârstele te laudă pe tine Sfântă muceniţă Anisia şi cu dragoste şi 
credinţă se închină chipului tău celui cinstit, deoarece cuvintele omeneşti nu pot să 
spună bărbăţia sufletului de care ai dat dovadă deşi tânără fiind, pentru aceasta Îi 
cântăm Celui ce te-a întărit pe tine, laudă de mulțumire: Aliluia! 

Icosul 9 

Ziua trecerii tale din această viaţă la cele veşnice, ne aminteşte mereu de osârdia cu 
care ai mers pe urmele Mântuitorului nostru lisus Hristos şi ca o mieluşea fără 
prihană ai urmat Păstorului celui bun care te-a chemat în staulul oilor Sale care au 
ascultat de glasul Lui, iar noi văzând iconomia Sa cea pentru noi şi minunându-ne 
de ascultarea ta, îți zicem unele ca acestea: 

Bucură-te, că nu te-ai înfricoşat să mărturiseşti pe Hristos, Dumnezeu adevărat; 
Bucură-te, că şi EI te-a mărturisit înaintea Tatălui şi a îngerilor; 

Bucură-te, că Evanghelia lui Hristos ai împlinit-o; 

Bucură-te, că fără greutate ai purtat jugul cel bun; 

Bucură-te, că sarcina cea uşoară cu veselie ai primit-o; 

Bucură-te, că până la sfârşit ai suferit ispitele vieţii; 

Bucură-te, că mântuire ţi-au pricinuit ţie toate acestea; 

Bucură-te, că în cer ţi-ai agonisit plata faptelor şi a ostenelilor tale; 

Bucură-te, că sfinţii te-au primit în locaşurile lor; 

Bucură-te, că te-ai învrednicit a fi sălăşluită în sânurile lui Avraam; 

Bucură-te, că mare plată ai dobândit de la Hristos pentru nevoinţa ta; 

Bucură-te, că te-ai învrednicit a vedea pe Dumnezeu în ceruri; 

Bucură-te, Sfântă muceniţă Anisia, mult pătimitoare! 


Condacul 10 

Prin viaţa ta cea pământească, ne-ai lăsat pildă de vieţuire cu adevărat creştinească, 
arătându-ne că mântuirea se dobândeşte fără prea multă osteneală, dacă cerem 
ajutorul lui Dumnezeu care poate să ne mântuiască şi căruia Îi cântăm cântare de 
biruinţă: Aliluia! 


Icosul 10 

Pomenirea ta cea vrednică de laudă o prăznuim astăzi noi credincioşii care te cin- 
stim cu multă evlavie şi bucurie, deoarece credem cu adevărat că mijloceşti îm- 
preună cu Născătoarea de Dumnezeu şi cu toți sfinții pentru izbăvirea noastră din 
cursele vrăjmaşului cel pierzător de suflete şi urâtorul de bine, iar noi păcătoşii nu 
ne pricepem ce să zicem, fără numai aceste laude: 

Bucură-te, că cetele îngerilor s-au mirat de tăria ta; 

Bucură-te, că te-au însoţit până la tronul PreaSfintei Treimi; 

Bucură-te, că demonii nu au avut cu ce să te învinuiască; 

Bucură-te, că a fost ruşinată viclenia lor; 

Bucură-te, că nu ai fost amăgită de răutatea lor; 

Bucură-te, că i-ai supus pe ei sub picioarele tale; 

Bucură-te, că se tânguiau de pierderea ta; 

Bucură-te, că ţi-ai făcut scut nebiruit rugăciunea cea neîncetată; 

Bucură-te, că ai frânt toate legăturile lor; 

Bucură-te, că în laţurile lor s-au prins cei ce le-au făcut; 

Bucură-te, că i-ai ocărât pe ei pentru îndrăzneala lor cea neruşinată; 
Bucură-te, că Domnul a dat pe vrăjmaşii tăi în mâinile tale; 
Bucură-te, Sfântă muceniţă Anisia, mult pătimitoare! 


Condacul 11 

Cine a auzit vreodată ca o fecioară tânără să biruiască pe demonii cei cumpliţi, care 
s-au oştit cu toţii împotriva ei să o înşele cu diferite meştesuguri născocite de 
răutatea lor, dar fecioara nu şi-a plecat urechea la sfatul lor, ci ca o porumbiţă fără 
prihană a zburat la Cel ce a zidit-o pe ea, căruia acum il cântă în vecii nesfârşiţi 
cântarea de biruinţă: Aliluia! 


Icosul 11 

Vieţuind puţin timp pe pământ, ai plinit ani îndelungaţi, că deşi ai avut trup de 
fecioară tânără, mintea şi înţelepciunea ţi-au fost ca a unui bătrân iscusit, căci ţi-ai 
cheltuit viaţa cu folos, atât pentru tine cât şi pentru semenii tăi, pentru aceasta noi 
netrebnicii robii tăi îţi aducem laudele acestea: 

Bucură-te, că înţelepciunea pe care o ai iubit ţi-a fost călăuză în viaţă; 

Bucură-te, că nu ai râvnit nimic din cele trupeşti; 

Bucură-te, că dorirea ta ţi-ai îndreptat-o spre Hristos Mirele tău; 

Bucură-te, că nu ai părăsit calea cea îngustă şi cu chinuri; 

Bucură-te, că ai umblat pe ea fără şovăire; 

Bucură-te, că ai dat mulţumire lui Dumnezeu pentru toate în viaţă; 

Bucură-te, că ţi-ai dus crucea ta cu faţă veselă; 

Bucură-te, că ai ruşinat pe ostaşul care te silea pe tine la închinarea idolească; 
Bucură-te, că ai socotit a fi mai înţelept lucru a cinsti pe Ziditor iar nu zidirea; 
Bucură-te, că haina botezului tău o ai păzit neîntinată; 

Bucură-te, că ai avut dreaptă socoteală întru toate; 

Bucură-te, că sfântul înger, păzitorul tău te-a păzit până la cea din urmă a ta su- 
flare; 

Bucură-te Sfântă muceniţă Anisia, mult pătimitoare! 


Condacul 12 

Vremea sfârşitului nostru este aproape şi vine moartea de care nimeni nu poate să 
scape, căci pământ suntem şi în pământ vom merge cu toţii; drept aceea cădem cu 
umilință înaintea ta Sfântă muceniță Anisia, care pentru numele lui Hristos ai 
pătimit şi ţi-ai vărsat sângele, pe care roagă-L să ne dea vreme de pocăință şi 
întoarcere la calea mântuirii mai înainte de sfârşit, ca să-l cântăm cântarea: Aliluia! 

Icosul 12 

Nimeni din cei legaţi cu poftele şi cu patimile nu este vrednic a sluji Ziditorului 
nostru Dumnezeu, căci a sluji lui Dumnezeu este lucru mare şi înfricoşat, însă tu 
frumoasă fecioară de Dumnezeu purtătoare te-ai dovedit a fi plină de râvnă 
dumnezeiască şi ne-ai arătat cum se poate apropia cineva de Dumnezeu prin post, 
rugăciune şi milostenie, iar noi păcătoşii nu ne pricepem cum să te lăudăm după 
vrednicie, ci îţi aducem laude ca acestea: 

Bucură-te, ceea ce cu îndârjire ai luptat împotriva răutăţii diavoleşti; 

Bucură-te, că eşti de aceeaşi râvnă cu apostoli; 

Bucură-te, că te-ai încununat cu mucenicii; 

Bucură-te, că dănţuieşti cu cetele cuvioşilor; 

Bucură-te, că plată de mărturisitoare ai luat; 

Bucură-te, că ai vieţuit îngereşte în trup de lut; 

Bucură-te, că te-ai asemănat serafimilor în slăvirea lui Dumnezeu; 

Bucură-te, că diavolii nu pot suferi numele tău; 

Bucură-te, că i-ai izgonit ca pe nişte neputincioşi; 

Bucură-te, că sfintele tale moaşte izvorăsc minuni de tămăduiri; 

Bucură-te, că opreşti năvălirile demonilor întocmai ca o stavilă; 

Bucură-te, că stârpeşti întunecimea idolească cea pierzătoare de suflete; 

Bucură-te Sfântă muceniţă Anisia, mult pătimitoare! 


Condacul 13 (de 3 ori) 

O, prea lăudată muceniță Anisia pururea pomenită, fu mijlocitoare pentru noi 
păcătoşii care alergăm la ajutorul şi la folosinţa ta, cu care poţi să ne ajuţi nouă 
celor ce ne aflăm în noianul patimilor lumești, ca izbăvindu-ne cu rugăciunile tale, 
să-l cântăm lui Dumnezeu, în Împărăţia Sa cea cerească, cântare de biruinţă; Ali- 
luia! 


Apoi se zice iarăşi: 


Icosul 1 

Cetatea "Tesalonicului te are pe tine ocrotitoare Sfântă muceniţă Anisia, căci având 
tu multe bogății nu te-ai legat cu inima de ele, deşi copil fiind, ci din fragedă vârstă 
ai cunoscut pe Hristos Dumnezeu adevărat, căruia I-ai slujit cu toată osârdia, iar 
noi văzând acestea te lăudăm zicând: 

Bucură-te, că părinţii tăi ţi-au împodobit sufletul cu virtuţi creştineşti; 

Bucură-te, că ai fost hrănită cu învăţăturile dreptei credinţe; 

Bucură-te, că în loc de lapte ai primit mai mult hrană duhovnicească; 

Bucură-te, că înţelepciunea ţi-a fost dascăl din pruncie; 

Bucură-te, că pe aceasta ai iubit-o mai mult decât jocurile copilăriei; 

Bucură-te, că buna cuviinţă s-a arătat pe chipul tău, deşi erai tânără cu vârsta; 
Bucură-te, că adeseori udai pământul în rugăciunile tale; 

Bucură-te, că înţelegeai cu uşurinţă cele ce citeai din sfintele cărți; 
Bucură-te, că frumusețile tale trupeşti le ascundeai stând în cămara ta; 
Bucură-te, că te-ai ferit cu tot dinadinsul să fu pricină de sminteală; 
Bucură-te, că erai nerăbdătoare să ajungi la locaşurile cele cereşti; 

Bucură-te, că sufletul tău dorea să fie împreună cu Mirele cel ceresc; 
Bucură-te, Sfântă muceniţă Anisia, mult pătimitoare! 


Condacul 1 

Veniţi toţi iubitorii de prăznuiri să încununăm cu laude, pe ceea ce a mărturisit cu 
îndrăzneală pe Hristos Dumnezeu adevărat şi a surpat pe începătorul răutăţii care 
pe mulți i-a înşelat, abătându-i de la dreapta credinţă, iar noi văzând biruinţele ei 
cu veselie să-i cântăm: Bucură-te, Sfântă muceniţă Anisia, mult pătimitoare! 

Imnografie 


Sfânta 


Muceniţă ANISIA 





Troparul Sfintei muceniţe Anisia: Mieluşeaua Ta, lisuse, Anisia, strigă cu glas 
mare: pe Tine, Mirele meu, te iubesc şi pe Tine căutându-Te mă chinuiesc şi îm- 
preună mă răstignesc şi împreună mă îngrop cu Botezul Tău; și pătimesc pentru 
Tine, ca să împărăţesc întru Tine; şi mor pentru tine, ca să viez pentru Tine; ci, ca o 
jertfă fără de prihană, primeşte-mă pe mine ceea ce cu dragoste mă jertfesc ie. 
Pentru rugăciunile ei, ca un Milostiv, mântuieşte sufletele noastre. 


Troparul Sfintelor Melania şi Anisia (30 decembrie), glasul al 4-lea: Păşit-aţi pe 
calea virtuţii până la sfârşit, închinându-vă lui Dumnezeu Cuvântul: în încercări te- 
ai bucurat, Anisia, iar tu, Melania, strălucit-ai cu lumina nepătimirii. Împreună 
strălucind lumii cu razele virtuţii, iar noi acum vă cerem: rugaţi-l pe Hristos Dom- 
nul să ne dăruiască harul Său! 


Condacul Sfintele Melania şi Anisia (glas 3): Ca un opaiţ cu îndoită lumină, lumi- 
naţi Biserica lui Hristos cu tainică strălucire că tu, Anisia, în încercări muceniceşti 
adus-ai rod însutit, iară tu, Melania, cu lumina nevoinţei ai strălucit. Învrednicindu- 
vă de viaţa cea nestricăcioasă a fericiților! 

Vieţile Sfinţilor - Pătimirea Sfintei muceniţe Anisia, fecioara 





În vremea prigonitorului Maximian era o fecioară cu numele Anisia, născută în 
vestita cetate a Tesalonicului. Era născută din părinţi bogaţi şi credincioşi, 
învăţându-se frica Domnului, dar mai mult sporind în fapte bune, decât cu anii, 
pentru că părinţii ei o hrăneau mai mult cu dogmele bunei credinţe decât cu laptele. 
Trecând anii săi cei prunceşti, se vedea buna ei cuviință mai presus de nădejde şi o 
învăţa cu citirea de cărți mai deosebite; iar ea, fiind înţeleaptă, cu înlesnire toate le 
înţelegea, arătând roduri vrednice de învăţătură. 


Fiind plină de duhul lui Dumnezeu şi de obiceiurile cele îngereşti, cu adevărat 
strălucea faţa ei de o frumuseţe aleasă, neieşind din casa sa şi ascunzându-şi 
frumuseţea tinereţilor sale în cămara sa. De multe ori grăia către sine cu mâhnire: 







Niciodată nu înceta 
această fecioară a chema pe Hristos întru ajutor, plecându-şi genunchii şi udând 
pământul cu lacrimi. 


Trecând părinţii ei la Domnul, s-a făcut moştenitoarea averii părinteşti şi cugeta ce 
va face cu acea bogăţie pe care o moştenise. Căci avea adunată o visterie mare de 
aur şi de argint şi case prea măreţe, multe turme de dobitoace, robi şi roabe, 

mulțime nenumărată de haine de mare preţ, de mătase ţesute cu fir, podoabe de aur 
şi tot felul de mărgăritare şi de pietre scumpe şi stălucea cu mărimea bogăției. 


Acestea văzându-le, Sfânta Anisia zicea: NOU Re VON MARI întru atâtea 
bogății pământeşti? Cum vom călca capul balaurului şi cum ne vom dezbrăca de 
înşelăciunea lui ca de haină? Însă ştiu ce voi face. Împotriva balaurului voi face 
meşteşug de balaur; că el, în toţi anii, dezbrăcându-se de pielea lui cea veche, se 
înnoieşte; deci să ne dezbrăcăm şi noi de felurile bogăției, pentru că acestea mai 
vârtos vatămă pe cei ce le cheltuiesc, iar pe cei ce le strâng îi omoară cu otravă 
nevindecată, apoi pe cei lacomi şi nedarnici îi leagă cu funiile şi cu cursele lor. 
Câştigarea moşiilor îndeamnă spre mânie şi aduce vicleană strângere şi 
mincinoase măsuri. Hainele cele de mult preț învaţă umblarea cu mărire deşartă 
şi ne vânează spre păcat. Salbele cele de aur şi ghirlandele deprind grumajii cu 
mândrie şi poftesc să fie văzuţi şi slăviți. 


Deci, aşa să facem cu dânsele: să fim stăpâni ale lor după fire, mai înainte până 
a nu ne Stăpâni ele pe noi mai presus de fire. Voi fi dar cu adevărat doamnă, 
bine cheltuindu-le pe ele şi abătându-mă de la ispitele cele ce se nasc printr- 
însele. Le voi da spre îndestularea văduvelor şi săracilor şi ca într-o comoară le 
voi pune pe ele. Căci credincios este Domnul, Cel ce pe toate le primeşte în mâna 
Sa şi nu numai îndoit, ci însutit va răsplăti, cu adăugirea vieţii celei veşnice. 


Să împărțim toate, ca pe toate să le primim întregi cu înmulţire însutită. Apoi, 
vânzându-le, să căutăm Crucea, căci împărțindu-le cu înlesnire vom merge spre 
Hristos. Cele pământeşti cu pământul să le lăsăm, ca Să vieţuim cu îngerii în 
ceruri. Să fugim de viaţa aceasta pierzătoare şi plină de necurăţenie şi să poftim 
nevoinţele cele duhovniceşti şi viaţa cea nepieritoare. Să schimbăm cele 
vremelnice pe cele veşnice, să cinstim nunta cea nestricată, să petrecem întregi şi 
să păzim zidirea curată a Ziditorului, iar pecetea fecioriei să o închinăm 
neatinsă lui Hristos, ca atunci când va veni să afle grădina încuiată, izvorul 
pecetluit şi nicidecum tulburat. Acum când este târgul, să facem negustorie. 
Goana şi necazurile să-mi mijlocească slava, tiranii şi muncile să-mi deschidă 
mângâierea Raiului; iar rănile şi temniţele să mă ducă în cămara lui Hristos, 
pentru că nu numai ale bărbaţilor sunt răsplătirile, ci şi ale femeilor”. 


Acestea grăind întru sine, se ruga cu lacrimi, zicând: oo Piso Pios, 
lumina mea şi izvorul nemuririi, rădăcina curăţeniei, Cel zămislit negrăit în 
pântecele Fecioarei şi Care după naştere pe Maica Ta cea Preacurată ai păzit-o 
fără prihană, bunule Doamne, dă-mi ca Să nu rămân afară de ceata feciorească, 
să nu fiu lipsită de cămara Ta. Rânduieşte-mă în numărul fecioarelor cele 

Aşa rugându-se Sfânta Anisia, îndată a vândut toate, nu la prețul c care se cuvenea ŞI 
nici a ase târg, ci numai aşa zicea către negustori: Ve | 





Vânzându-şi toată bogăţia, preţul cel luat îl împărțea săracilor şi celor ce pătimeau 
prin legături, umblând prin toate temniţele şi nu numai dându-le cele de trebuinţă, 
ci mai vârtos slujindu-le cu mâinile sale acelora care, după primirea muncilor şi a 
rănilor, nu puteau ca să-şi slujească lor. Ba încă vindeca pe unii ca aceştia, 
ungându-i cu balsamuri, legându-le rănile şi mângâind pe cei mâhniţi, apoi şi pe 
bolnavii cei ce zăceau pe paturi îi cerceta şi din averea sa le ajuta lor. Umbla pe 
ulițe şi pe drumuri şi pe câţi afla prin gunoaie tăvălindu-se, săraci sau bolnavi, 
acelora cu mâna îndurată le da mult ajutor şi uşurare. Şi grăia întru sine: 






Împărţindu-le toate până la banul cel de pe urmă şi nelăsându-şi nimic, s-a închis 
într-o casă şi lucra cu mâinile sale, câştigând hrana cea de nevoie trupului, prin 
osteneala sa şi întru sudoarea feţii sale mâncând pâine, ascultând astfel pe apostolul 
care găieşte: Cel ce nu lucrează să nu mănânce, pentru că cuviincios lucru este a se 
hrăni din osteneala mâinilor sale. Şi se îndeletnicea în rugăciuni şi în posturi, 
vieţuind ca o fiinţă fără de trup, căci se deprinsese în asprime şi în nevoinţă, toate 
zilele petrecându-le în osteneli şi în citirea dumnezeieştilor cărţi, iar nopţile în 
citirea psalmilor şi în alte rugăciuni. În loc de pat avea pământul şi în loc de 
aşternuturi moi, o rogojină, iar în loc de învelitori calde, o zdreanţă proastă; şi 
dormea foarte puţin, căci grăia întru sine: 





Mai multe lacrimi vărsa decât bea apă, suspinările ei erau mai multe decât 
cuvintele cele grăite de dânsa, apoi azâr era de cuprinsă de dragostea cea dumne- 
zeiască, încât când îşi pleca genunchii la rugăciune i se părea a cădea la 
picioarele Mântuitorului, sărutându-le şi ştergând cu părul capului ei praful de 
pe picioarele Domnului. Nişte cugete ca acestea năşteau într-însa izvoare de 
lacrimi, asemenea aceleia care a spălat cu lacrimi picioarele Stăpânului şi le-a şters 
cu părul capului. 

Ea avea neîncetată dorinţă a se dezlega şi a vieţui cu Hristos. Se bătea în piept şi se 
ruga, zicând: "Atotputernice Doamne, Dumnezeule, Părintele Unuia Născut 
Fiului Tău, lisus Hristos, al Domnului Dumnezeului şi Mântuitorului nostru, 
Cela ce şezi pe scaunul slavei Tale, Căruia Îţi slujesc mii de mii de arhangheli şi 
mii de mii de îngeri îţi stau înainte, supunându-se poruncii Tale: scaunele, 
domniile, începătoriile, stăpâniile, pe care Te laudă heruvimii şi Te măresc 
serafimii neîncetat cântând întreită cântare. Tu pe duhurile care nu se plecau 
Ție le-ai cufundat în tartarul cel prea adânc şi pe balaur, care s-a lipit de darul 
Tău, l-ai legat cu legături nedezlegate şi scaunul lui l-ai surpat la pământ şi de la 
slujba cea cerească l-ai izgonit, lipsindu-l de viaţa cea fericită, iar cu moartea 
cea cu defăimare a Crucii, ai surpat mândria aceluia. 


Tu din sânurile Tale cele fără prihană ai trimis la noi pe Dumnezeu Cuvântul, 
Care era mai înainte de veci, pe Mântuitorul sufletelor noastre, Cel născut prin 
umbrirea Duhului Sfânt şi din Maria Fecioara, Care printr-Însul ai căutat oaia 
cea rătăcită, ai întărit pe cea neputincioasă şi ai vindecat pe cea zdrobită. Pe 
Tine Te chem, eu smerita şi păcătoasa roaba Ta, cu toată inima mea. Tu, Cel ce 
ştii gândurile fiecăruia, focul cel aruncat în lume de Unul Născut Fiul Tău l-ai 
aprins în inima mea şi Scânteia credinţei, care este în mine, ai Schimbat-o în 
făclia dragostei. Vino să mă mântuieşti, pe mine, nevrednica roaba Ta, pentru că 
pe Tine Te doresc, pe Tine Te caut şi de Tine mă lipesc din toată inima mea. 


Doamne Dumnezeule, Fiule, primeşte rugăciunea mea cea adusă Ţie, cu inimă 
zdrobită şi cu duh de smerenie. Nu mă trece cu vederea pe mine, pentru care, 0! 
Iisuse Hristoase, ai fost pironit pe cruce şi lovit peste obraz; pentru care ai băut 
oțet cu fiere şi ai gustat moartea amară şi a treia zi ai înviat din morţi, Te-ai 
înălțat la cer şi şezi de-a dreapta Tatălui. 


Nu mă ruşina, nici nu mă lepăda din numărul roabelor Tale, ci învredniceşte- 
mă ca 0 creştină a mă mântui prin semnul Sfintei Tale Cruci. Fă-mă părtaşă 
patimilor Tale, săvârşind în mine voia Ta, ca să fiu credincioasă a mă arăta feţei 
Tale. Tu mă păzeşte, pătrunde cu frica Ta trupul meu, căci de judecăţile Tale m- 
am temut. Închide ochii mei ca să nu vadă deşertăciunea, ci mai bine mă rog 
Ție, deschide-i ca să cunosc minunile din legea Ta, căci spre Tine sunt aruncată 
din pântecele maicii mele. Tu eşti Domnul meu; tatăl meu şi maica mea m-au 
părăsit, iar Tu, Doamne m-ai primit. 


Indreptează paşii mei ca să nu mă umplu de ruşine, eu roaba Ta; fă cu mine 
semn spre bine şi împlineşte cererea mea, pentru că înaintea Ta este toată 
dorirea mea şi suspinul meu de la Tine nu S-a tăinuit. Iarăşi către Tine mă rog, 

Astfel rugându-se, s-a sculat şi a însemnat tot trupul său cu semnul crucii. Acestea 
văzând necuratul balaur, nu răbda viaţa ei cea îngerească şi cerească, căci acum o 
vedea petrecând cu duhul în cer şi cu toată inima dorind a pătimi pentru Hristos şi 
scrâşnea asupra ei cu dinţii săi, se ispitea a clăti şi răsturna casa ei. Dar văzând-o 
de pretutindeni îngrădită cu semnul crucii, fugea fiind izgonit cu bătăi nevăzute. 


Însă vrăjmaşul aducea sfintei uneori lenevire, iar ea cu neîncetată rugăciune, ca cu 
un zid îngrădindu-se, îndată risipea vicleşugul lui. De aceea se mâhnea duşmanul 
adevărului şi zicea: "Vai, mie, ticălosul! Eu pe îngeri din cer i-am atras cu mine 
împreună şi uriaşi am supus, iar acum de tineri şi de fecioare mă fac de ruşine, 
pentru că pe moarte ca pe viaţă o iubesc şi printr-însa încununându-se, aleargă la 
cer şi apoi îmi lasă lumea nelocuită. Pe mine mă mângâie sângele mucenicilor 
celor omorâţi, dar credinţa şi nevoinţele lor, mărturisirea care o fac au schimbat 
cetăţi întregi şi neamuri. Locaşurile mele se risipesc, se răstoarnă jertfele, popii mei 
s-au trândăvit, care mai înainte se înveseleau şi se înfinge Crucea pretutindeni, spre 
pierderea mea. De acum cade împărăția mea, pentru că acei care sunt în munci 
veseli şi în morminte înfricoşaţi, mă ard, mă bat, mă izgonesc de pretutindeni; iar 
ceea ce era de mine aflat asupra lor, aceea s-a aflat spre mai marea mea nevoie. Dar 
ştiu ce voi face, căci am aflat o măiestrie asupra lor”. 


Vrăjmaşul îndată află un meşteşug într-acest chip: Vrând zavistnicul să îngroape în 
țarina uitării slava sfinților mucenici, ca să nu-şi mai aducă de dânşii aminte 
neamul cel mai de pe urmă, a făcut să rămână pomenirea lor fără ştire şi fără 
scrisoare. Deci a rânduit ca fără judecată şi fără ispitire să fie omorâţi creştinii nu 
de împărat şi de ighemoni, ci de poporul cel mai prost şi mai defăimat, nepricepând 
înrăutăţitul, că lui Dumnezeu îi place mai mult bunăvoirea decât cuvintele. 


Maximian, prin învăţătura diavolească, singur omorând mulţime de creştini, s-a 
arătat ca şi cum ar fi slăbit, săturîndu-se de sângele vărsat, ca o fiară care mănâncă 
mult şi se satură şi îi e greu să mai bea sânge nevinovat, atunci ca şi cum ar fi 
blindat nu bagă de seamă fiinţele care trec pe lângă ea. Aşa şi tiranul acela necurat, 
urându-i-se a mai omori singur, a început a arăta blândeţe prefăcută, şi zicea: "Nu 
sunt vrednici creştinii ca să fie omorăţi înaintea ochilor împărăteşti, căci ce 
trebuință este a-i ispiti pe dânşii, iar cuvintele şi faptele lor a le scrie? Că acestea 

din neam în neam se vor citi şi se vor povesti de acei care vor fi vătămaţi cu 
aceeaşi credință creştină şi se va face pomenirea lor în veac. Pentru ce să nu 
poruncesc ca să fie înjunghiaţi ca nişte dobitoace, fără ispitire şi fără scrisoare, ca 
moartea lor să fie neştiută, iar pomenirea lor să piară în tăcere”. 


Astfel, necuratul împărat sfătuindu-se, îndată a dat poruncă pretutindeni, că oricine 
poate să omoare pe creştini, fără frică, netemându-se pentru acea ucidere de vreo 
judecată sau pedeapsă. Deci, se omorau creştinii pretutindeni, fără număr, în toate 
zilele şi în tot ceasul, peste tot locul, în toate cetăţile, pe uliți şi drumuri, prin case 
şi prin târguri. Fiecare cum întâlnea pe cineva şi cunoştea că este creştin, îndată 
fără să zică ceva îl lovea cu orice s-ar fi întâmplat, sau îl înjunghia, sau cu sabia îl 
tăia, sau cu piatră, cu lemn şi îi omorau ca pe nişte fiare sau dobitoace, încât se 
împlinea Scriptura: Că pentru Tine ne omoară toată ziua, socotitu-ne-am ca nişte 
oi de junghiere. 


În acea vreme a obişnuitei ucideri, Sfânta fecioară Anisia, arzând cu inima ca să 
moară pentru Hristos, fiind mişcată de duh, a ieşit din casa sa, voind să meargă la 
biserica Domnului. Intrând pe poarta ce se numea a Casantrionei, se auzea 
gâlceavă în popor, căci se prăznuia de păgâni în acea zi praznicul Soarelui, cu 
aducere de jertfe necurate. Şi iată unul din ostaşii împărăteşti venea asupra ei şi a 
oprit-o zicând: "Stai, fecioară, spune-mi unde mergi?". 


Ea, văzându-l fără rânduială şi fără ruşine şi socotindu-l a fi ispită a vrăjmaşului, s- 
a însemnat cu semnul Sfintei Cruci înaintea ochilor lui. Acela ca o fiară - căci cu 
adevărat era mai cumplit decât fiara - neruşinându-se de tăcerea cu multă 
înţelepciune a fecioarei şi socotindu-se pe sine a fi ocărât şi trecut cu vederea, a 
prins-o ca un lup pe oaie şi cu glas cumplit o întreba: "Cine eşti şi de unde vii?" 


Mieluşeaua lui Hristos, voind să scape din mâinile lui şi din căutarea cea fără de 
rânduială, cu răspunsuri blânde se silea a se izbăvi de dânsul, zicând: 


Acela fără de ruşine, îndemnându-l diavolul care era într-însul, a zis: "Nu te voi 
lăsa să te duci acolo, ci te voi duce la jertfele zeilor noştri, căci pe Soare îl cinstim 
astăzi”. Aceasta zicând, i-a luat cu sila acoperământul de pe capul ei, vrând să-i 
descopere bine faţa. 


Ea, întorcându-se cu bărbăţie şi nelăsându-se ocărâtă, a scuipat în faţa lui, zicând: 

Iar el, umplându-se de iuţime şi numele lui Hristos nerăbdând a-l auzi, a scos sabia 
cu care a lovit-o în coastă şi a străbătut printr-însa. 





Martiriul Sfintei FEED prea E din Menologhionul lui Vasile al 
II-lea Macedoneanul (anii 976-1025, Vat. GR 1613.. P. 337) 


Sfânta fecioară, îndată căzând la pământ, cu vărsarea sângelui ei şi-a dat şi sfântul 
său suflet în mâinile lui Hristos, Dumnezeul său, pe Care Il iubea şi dorea cu 
osârdie, să moară pentru EI, în toate zilele vieţii sale. 


Poporul care o vedea moartă, trecea pe alăturea şi plângea, pe de-o parte pentru 
jertfa tinereţilor ei şi pentru cumplita moarte, iar pe de alta cârtea asupra poruncii 
împărăteşti fără de Dumnezeu, că a făcut judecată nedreaptă, ca să piardă pe 
poporul cel nevinovat. 


Iar cinstitele ei moaşte luându-le creştinii şi îngrijindu-le cu cinste, le-a îngropat ca 
la două stadii de poarta ce se numea Casandrionei, din partea stângă a drumului de 
obşte, unde mai pe urmă au zidit o casă de rugăciune peste dânsa. 


Acestea s-au făcut stăpânind Maximian, iar peste noi împărăţind întru nesfârşiţii 
veci lisus Hristos, Domnul nostru, Căruia împreună cu Tatăl şi cu Sfântul Duh, I se 
cuvine cinstea şi slava în veci. Amin. 

Moaştele Sfintei Anisia din Tesalonic 


Cuvioasă muceniţă a lui Hristos Anisia s-a născut în Tesalonic din părinți creştini, 
de la care a învăţat şi credinţa creştină. 


Patriarhul Constantinopolului, Sfântul Filotheos Kokkinos, unul dintre cei care au 
închinat imne de laudă sfintei cuvioase muceniţe, menţionează că numele de Ani- 
sia vine de la anyo, adică a desăvârşi sau a duce la bun sfârşit. Prin urmare sfânta 
nu a avut doar un nume bun, ci s-a şi distins a fi, prin harul lui Dumnezeu şi prin 
efortul personal duhovnicesc, om al desăvârşirii şi al virtuţii, precum şi muceniţă a 
lui Hristos. 


A avut neşansa ca de timpuriu să-şi piardă bunii săi părinţi, care au părăsit cele pă- 
mânteşti ca să meargă la cereştile lăcaşuri. Deodată a devenit moştenitoarea unei 
mari averi, care însă nu a împiedicat-o pe tânara Anisia să păşească pe calea ce du- 
ce către Domnul, precum nu i-a împiedicat nici pe părinţii săi în viaţa şi demersul 
lor duhovnicesc. Aşadar imediat s-a îngrijit să scape de greutatea aceasta a banilor 
şi a posesiunilor care formau averea părintească, astfel încât nestingherită să se 
afierosească lui Dumnezeu cel Sfânt şi vieţii monahale prin ascultare, exercițiu 
duhovnicesc, lipsire de bunuri materiale, feciorie şi dragoste. 


Eliberată fiind acum de grijile lumii, s-a îndeletnicit în deosebi cu cercetarea creş- 
tinilor întemnițați şi a celor care urmau să primească martiriul. Prin modalităţi pe 

care dragostea ei le descoperea, atunci când îi vizita pe martirii torturați în temnițe, 
le îngrijea rănilor şi sprijinea sufletelor lor în credinţă şi în apropiatul lor martiriu. 


Păgânii au hotărât să fie alungaţi creştinii din oraş, în afara zidurilor, permiţând 
soldaților romani să execute nestingherit pe orice cetăţean care ar mărturisi că este 
creştin. 


Aşadar, din acest motiv, şi Anisia a ajuns în afara Tesalonicului, unde trăia în 
exercițiu duhovnicesc, rugăciune, post şi trezvie, adică dedicată Mirelui Hristos, pe 
care L-a iubit din tot sufletul şi din toată inima. 


Și nu a întârziat nici ceasul muceniciei cuvioasei. Intră în oraş prin Poarta lui Ka- 
ssandros şi se îndreaptă către biserica lui Dumnezeu pe care o cunoştea. Un 
aghiotant al tiranului cetății se apropie de ea, cerându-i informaţii despre iden- 
titatea şi destinaţia ei. Insistenţa lui este deranjantă. Sfânta se roagă şi, mărtu- 
risindu-L pe Hristos, îi descoperă apartenenţă sa la adevăratul Dumnezeu. 


Imediat cuvioasa este târâtă cu violenţă să jertfească la idoli. Îşi manifestă descon- 
siderarea faţă de tiranul oraşului, care se umple de mânie şi cu sabia o răneşte 
mortal pe cuvioasa Anisia în zona coastelor. Astfel mucenicia ei este asemănătoare 
cu cea Sfântul Dumitru. Era anul 305 d. Hr., exact acelaşi an în care a pătimit 
pentru Hristos în Tesalonic şi Sfântul mare mucenic Dumitru, izvorâtorul de mir. 


Creştinii din Tesalonic au reuşit să ia trupul cuvioasei muceniţe şi să-l înmor- 
mântare. Şi exact în acel loc evlavia creştinilor a înălțat o biserică - atunci când 
acest lucru a fost posibil - în cinstea Sfintei slăvitei cuvioasei muceniţe Anisia, pe 
care Sfânta Biserică e prăznuieşte pe 30 decembrie. 


Însă dragostea lui Dumnezeu a dăruit tesalonicenilor, după trecerea multor secole, 
în anul 1980, nu doar moaştele Sfântului Dumitru, care au fost depistate în Italia, ci 
şi cinstitele moaşte ale Sfintei Anisia, care au fost descoperite odată cu săpăturile 
arheologice din strada 3 septembrie din Tesalonic. În acelaşi an (1980) sunt găz- 
duite moaştele ambilor sfinţi în biserica Sfântul Dumitru - ocrotitorul spre mân- 
gâierea şi sprijinul credincioşilor. 


De atunci două racle argintate, lucrări de o fină măiestrie, adăpostesc comorile 
nepreţuite ale celor doi sfinți (Dumitru şi Anisia), care au mucenicit împreună în 
anul 305 d. Hr. în Tesalonic, oraş al martirilor şi al sfinților. 

Merită a se adaugă faptul că tesaloniccenii, la câțiva metri mai la nord de locul 
unde s-au descoperit moaştelor cuvioasei, au ridicat un mic paraclis, pe care l-au 
închinat Sfintei Anisia. 


(Sfinţii noştri, Sfânta Mitropolie a Tesalonicului. Biserica Sfântului Dumitru - 
Ocrotitorul) 

Sfânta muceniţă Anisia - drumul spre sfinţenie 


30 Decembrie 


Sfânta Muceniţă 





În vremea împăratului păgân Maximian s-a născut la Tesalonic una dintre cele mai 
bogate fecioare, Anisia. Crescută în mijlocul ţesăturilor fine, al pietrelor scumpe şi 
înconjurată de robi mulţi, tânăra se purta ca şi cum nimic din toate acestea nu ar fi 
existat, având mereu în cuget dorinţa de a-l urma lui Hristos. După moartea 
părinţilor ei, aşadar, Anisia a vândut averea pe care o moştenise şi a împărțit-o 
săracilor şi bolnavilor, căutându-i în temnițe şi pe străzi, pentru a se îngriji de 
rănile lor. 


Chipul ei era de o frumuseţe aparte, aşa încât fecioara s-a închis într-o casă şi 
plângea mult pentru că, fiind atât de tănără, credea că mai are timp de îndurat până 
să ajungă la Mirele ei. Și nevoindu-se aspru, dormind puțin pe o rogojină şi 
postind, îmbrăcată sărăcăcios şi lucrând, pentru a-și câştiga pâinea, se ruga la 
Dumnezeu să îi dea cununa muceniciei, astfel încât să dispară acest timp înde- 
lungat care îi stătea înainte. 


Diavolul, văzând că nu o poate întoarce nici prin lenevire de la viaţa îngerească pe 
care o ducea, i-a sădit în gând împăratului Maximian să nu mai omoare creştini în 
văzul tuturor, pentru ca mărturia lor să rămână scrisă și să-i aducă şi pe alţii la 
Ortodoxie. Ci să dea poruncă să fie ucişi aceştia de către oricine din popor, fără a li 
se face cunoscut sfârşitul. 


Așa a fost oprită și fericita Anisia pe vremea când se ducea la Biserică. Nu doar că 
a spus adevărul, ci l-a şi scuipat pe bărbatul care a îndrăznit să îi propună ei să 
slujească idolilor, zicându-i: „Să te certe pe tine lisus Hristos al meu, diavole!” 

Acela, auzind de Hristos, şi-a scos imediat sabia şi, lovind-o în coastă, a străbătut 
prin ea. Sfânta a căzut la pământ şi a trecut sufletul ei la viaţa veşnică, învred- 
nicindu-se de cununa pentru care se rugase zi şi noapte. 


Trecătorii i-au luat trupul şi l-au îngropat în apropierea porții Casandrionei, zidind 
acolo o casă de rugăciune. In acest fel, dragostea ei pentru Dumnezeu nu a rămas 
ascunsă, în pofida poruncii împăratului păgân. 

Sinaxar - Pomenirea Sfintei muceniţe Anisia cea din Tesalonic 





In această lună (decembrie), în ziua a treizecea, pomenirea Sfintei muceniţe 
Anisia cea din Tesalonic. 


Sfânta muceniţă Anisia era din Tesalonic şi a trăit pe vremea împăratului Maxi- 
mian. A avut părinți binecredincioşi şi cu multă avere. După moartea lor, sfânta 
ducea viaţă singuratică şi bineplăcea lui Dumnezeu prin viaţa şi faptele ei. 


Odată, pe când se ducea la biserică, după cum îi era obiceiul, a întâlnit pe drum un 
ostaş care se închina la idoli, care a apucat-o de mână târând-o spre altarele 
idoleşti. Sfânta se împotrivea, iar el o silea şi mai mult să jertfească demonilor. 


Când sfânta a mărturisit că e creştină, ostaşul s-a umplut de mânie, mai ales că 
sfânta îl scuipase în obraz; a scos sabia şi i-a înfipt-o în coastă. Şi aşa a primit de-a 
pururea pomenita muceniţă fericitul sfârşit. 

Sinaxar - Sfânta muceniţă Anisia 





Sfânta muceniţă Anisia era din Tesalonic şi a trăit pe vremea împăratului Dio- 
clețian (284-305). După moartea părinţilor ei, care erau foarte bogaţi, sfânta ducea 
o viaţa singuratică şi bineplăcea lui Dumnezeu prin viaţa ei şi prin faptele sale 
bune. Îi cerceta pe cei săraci, celor din temnițe, pentru credinţă, le oferea ajutor şi 
avea grijă de bolnavi. 


Într-o zi, vrând să meargă la biserică pentru a se închina Domnului Iisus Hristos, a 
auzit gălăgie mare în popor. Intrând pe poarta ce se numea a Casantrionei, i-a văzut 
pe păgânii care serbau praznicul Soarelui, cu aducere de jertfe necurate. Atunci, 
unul dintre ostaşii păgâni a văzut-o şi a întrebat-o unde merge: „Stai, fecioară, spu- 
ne-mi unde mergi?” 


Ea, văzându-l fără rânduială și fără rușine, l-a socotit o ispită a diavolului şi s-a în- 
chinat cu semnul Sfintei Cruci. 


Atunci ostaşul împărătesc a întrebat-o: „Cine eşti și de unde vii?” 


Anisia fecioara a mărturisit că este creştină şi că merge la biserică să se roage: 
„Sunt roaba lui Hristos şi merg la biserică”. 


Dar ostaşul păgân i-a zis: „Nu te voi lăsa să te duci acolo, ci te voi duce la jertfele 
zeilor noştri, căci pe Soare îl cinstim astăzi”. Atunci, ostaşul, umplându-se de iuţi- 

me, a scos sabia şi a lovit-o pe Sfânta Anisia în coastă. Aceasta a căzut îndată la 
pământ şi şi-a dat sufletul în mâinile Domnului. 


Moaştele ei se găsesc până astăzi la Tesalonic, în Biserica „Sfântul Dimitrie”. 

Iulian Dumitraşcu - Calendar Ortodox - Sfânta muceniţă Anisia fecioara; 
Sfânta cuvioasă Teodora; 





Sfânta muceniţă Anisia era originară din Tesalonic, născută din părinți bogaţi şi 
credincioși și a trăit în timpul împăratului Maximian (285-305). 


Rămânând orfană de ambii părinţi, Anisia a moştenit o avere foarte mare, pe care a 
împărțit-o săracilor. 


Într-o dimineaţă, tânăra Anisia a plecat spre biserică, iar un ostaş a văzut-o şi s-a 
îndreptat spre ea. Atunci Anisia şi-a făcut semnul crucii şi, mărturisind că este 
creştină, soldatul a străpuns-o cu sabia, Sfânta muceniță Anisia primind astfel 
moarte martirică pentru numele Mântuitorului lisus Hristos. 


Sfânta cuvioasă Teodora din Cezareea 


Împăratul Leon Isaurul (717-741) avea la curtea sa un dregător de seamă pe nume 
Teofil. A fost mare bucurie pentru Teofil când soţia sa Teodora a născut o fetiță. I- 
au pus numele tot Teodora, care înseamnă “darul lui Dumnezeu”. După ce a 
crescut, tânăra Teodora şi-a părăsit familia şi a intrat în Mănăstirea „Sfânta Ana”, 
numită şi „Righidin”. 


După o vreme a fost luată din mănăstire de către soldații de la curtea împărătească, 
care au dus-o la Constantinopol. 

Împăratul Leon voia să o căsătorească cu fiul său Hristofor care se afla la acea 
vreme pe câmpul de luptă, la hotarul de apus al imperiului. Hristofor a murit pe 
câmpul de luptă, iar Teodora s-a întors în sfânta mănăstire unde şi-a dus "ascul- 
tarea" până la sfârşit. 

Proloage - Pomenirea Sfintei muceniţe Anisia, fecioara, din Tesalonic 





Luna decembrie în 30 de zile: pomenirea Sfintei muceniţe Anisia, fecioara, din 
Tesalonic (7298). 


Aceasta a trăit în zilele nelegiuitului împărat Maximian şi era din Tesalonic, având 
părinți cinsititori de Dumnezeu, de bun neam şi înstăriți. Şi, săvârşindu-se ei, 
Sfânta a vândut toate avuţiile sale şi cerceta pe cei săraci. Şi celor legaţi în temnițe, 
pentru credinţă, le da cele de trebuinţă şi, spălându-le rănile, ca şi celor bolnavi le 
slujea. Şi, împărțind toate, şi-a tocmit o casă şi lucra cu mâinile, câştigându-şi 
hrana şi cele de trebuinţă, întru sudoarea feţei sale. Şi aşa, petrecea în osteneli şi 
nevoinţe, în post şi privegheri, fiind ea, cu viaţa şi cu fapta, plăcută lui Dumnezeu. 


Deci, mergând ea la biserică, după obicei, iată unul din ostaşii împărăteşti, 
închinători la idoli, i-a ieşit înainte şi, apucând-o, o trăgea spre capiştea idolilor, 
unde se serba praznicul soarelui, şi o silea să jertfească dracilor. 


Și, mărturisind ea pe Hristos, ostaşul a dat să-i smulgă acoperământul de pe cap, iar 
ea, împotrivindu-se cu bărbăţie, îl scuipă în obraz. Şi, mâniindu-se, ostaşul scoase 


sabia şi o înfipse în coastele ei, străpungând-o. 


ȘI aşa fericita muceniţă şi-a primit slăvitul sfârşit. 

Întru această zi, cuvânt al Sfântului Antioh, despre vorbirea deşartă 


Deşarta vorbă şi umblarea zadarnică se nasc din nefrica de Dumnezeu şi din 
neaşteptarea bunătăţilor celor viitoare. Dacă ne-am teme de osândă, n-am fi grăitori 
în deşert niciodată. Că al Domnului este cuvântul că, vom da seama, în ziua 
judecății, de tot cuvântul deşert, de vreme ce cuvintele deşarte nu aduc nici un 
folos sufletului. Drept aceea, de trebuinţă este nouă să ne înfrânăm cu sila şi să nu 
dăm loc cuvântului celui deşert. 


Și se cade nouă, cu toată ferirea, să ne păzim inima noastră şi gura, şi cele 
adevărate să grăim, ca nişte oameni desăvârşiţi şi întregi, iar mai vârtos noi, cei 
care învăţăm pe alţii din cărţi, ca să nu auzim zicându-ni-se nouă: "Cela ce înveţi 
pe cel de aproape, pe tine de ce nu te înveţi? "(Rom. 2, 21) 


Că semn al deşertăciunii este pentru acela care necontenit grăieşte, precum şi la 
cartea Proverbelor s-a zis: "Gura neînchisă grăieşte fără de rânduială şi cel fără de 
minte înmulţeşte cuvintele. Şi înaintea omului limbut să nu spui viaţa altuia." 


Iar lov zice prietenilor săi: "Voi să fiți muţi, că tăcerea va fi vouă înţelepciune." 


Și altul zice: "Fericit este omul acela ce nu alunecă cu limba sa şi acela ce trăieşte 
fără de sfadă." 


Și iarăşi: Ține-ţi limba ta, ca să petreci fără de sfadă. Cela ce nu iubeşte vorbele, 
împuţinează răutatea." 


Dar zice şi Ecleziastul: "Cuvintele celor înţelepţi sunt dar, iar buzele celui nebun 
sunt potop cumplit. Că începătura gurii lui este răutatea." 


Iar la Proverbe zice: "Cel ce iubeşte viaţa îşi cruță gura sa." 


Asemenea şi Apostolul: "Tot cuvântul de ruşine să nu iasă din gura vostră, fără 
numai ce este bun şi de folos, ca să dea dar celor ce aud." 


Deci, având, iubiţilor, atâtea mărturii, cu toată sârguinţa să ne îndepărtăm de vorba 
deşartă cea fără de folos şi, mai vîrtos, de suflete vătămătoare, aducându-și aminte 
totdeauna de cercetarea cea înfricoşătoare, pe care a hotărât-o Domnul, zicând: 
"Adevăr, zic vouă, că de orice cuvânt deşert ce vor grăi oamenii, vor da pentru el 
răspuns în ziua judecății Dumnezeului celui viu." A căruia este slava, în veci! 
Amin. 


Ar Dr De De Dr de De Ar De De De De Dr Dr Dr De De De e de dr dr A A 

Intru această zi, povestire din Limonar, despre un bătrân milostiv. 


Intr-o oarecare lavră a Perghiei, era un oarecare stareţ, sfânt, neagonisitor şi 
milostiv foarte şi neavând nimic, fără numai o pâine. 


Şi, într-una din zile, a venit un sărac la chilia lui, cerând milostenie, iar el, neavând 
nimic, afară de pâine, pe aceea scoţând-o, a dat-o săracului. 


Și săracul i-a grăit lui: "Nu voiesc pâine, ci hrană." Şi stareţul, vrând să-i fie de 
folos, luându-l de mână, l-a dus în chilia sa. lar săracul nimic alta n-a aflat, fără 
numai hainele cu care stareţul era îmbrăcat. 


De o bunătate ca aceasta a stareţului umilindu-se, săracul a dezlegat săculețul său 
şi toate câte le avea le-a vărsat în mijlocul chiliei şi a zis: "Primeşte acestea, bunule 
bătrân, că eu de aiurea voi cere pentru mine, cele de trebuinţă." 


Întru această zi, cuvânt de învăţătură al lui Eusebiu Pamfil, despre pocăinţa lui 
David 


Natan acela, proorocul, a vorbit în pilde cu David, din care învăţa şi arăta că o 
mare cădere i s-a întâmplat lui David prin greşeala aceea. Şi cuvântul mai arată că 
nu înaintea a tot norodul l-a mustrat pe el, că, după ce a dat, zice, faţă cu dânsul, iar 
nu de faţă cu alți martori i-a grăit. 


lar David, nu numai că şi-a mărturisit greşeala sa, ci, s-a mărturisit şi oamenilor, 
celor de după dânsul, scriind acel psalm cunoscut, când a intrat el la Batşeba, 
femeia lui Uri. 


Deci, intrând la dânsul, Natan proorocul i-a spus pentru care pricină a fost el lăsat 
să cadă într-o faptă rea ca aceea. Şi anume, pentru cuvântul acela, pe care l-a zis 
întru sine aşa: "Eu am zis, întru îndestularea mea: "Nu mă voi clinti în veac"".(Ps. 
29,5). lar, dar, că, înălțându-se cu mintea, a grăit un cuvânt ca acesta, că, adică, nu 
se va prăbuşi niciodată şi va petrece neschimbat şi fără de patimă, întru 
îndestularea lui. Greu cuvânt şi mândrie afară din cale. Pentru că: "De n-ar zidi 
Domnul casa, în zadar s-ar osteni cei ce o zidesc" (Ps. 126,1). 


Deci, acestea şi apostolul, ştiindu-le, n-a îndrăznit să zică: "Nu mă voi clătina în 
veac", ci se îngrijea, zicând: "Nu cumva, altora propovăduind, eu singur să fiu 
nepriceput şi nelămurit." Şi ne învăţa: "Nimeni să nu se laude, la oameni, ci cel ce 

se laudă întru Domnul să se laude"; Şi "celui ce i se pare că stă, să se păzească pe 
sine, ca să nu cadă." 


Să înţelegem dar, fraților, cum David numai cu un cuvânt, lăudându-se, a greşit. 
Pentru aceea şi diavolul i-a întins lui cursa, ca, adică, să greşească cu Batşeba. Dar, 
înălțându-se, s-a smerit şi a postit. 


Cu atât mai mult ni se cade nouă, fraţilor, să ne smerim înaintea lui Dumnezeu şi 
să nu ne înălțăm cu slava deşartă. Să ne aducem aminte de cei flămânzi, care umblă 
în sărăcie, cum se zbuciumă, cum se chinuiesc cu gerul, cu viforul, cu foamea şi se 
luptă cu golătatea, uneori nici acoperământ având, iar de noi sunt trecuţi cu 
vederea. 


Deci, de voim să ne facem nouă înşine pe Dumnezeu, milostiv, să aducem în casele 
noastre pe unii ca aceştia, să arătăm spre dânşii dragoste mare şi să nu-i deznă- 
dăjduim de a lor mântuire, ca, printr-înşii, să câştigăm şi noi milă în ziua judecății 
Domnului nostru lisus Hristos, căruia Se cuvine slava acum şi pururea şi în vecii 
vecilor ! Amin. 

Sfântul Nicolae Velimirovici - Proloagele de la Ohrida - Pomenirea Sfintei 
muceniţe Anisia 





Ea s-a născut la Tesalonic, din părinţi nobili şi bogaţi, cetăţeni de frunte ai cetăţii. 
Ea a fost crescută cu mare evlavie întru toată curăţia credinţei creştine. Rămânând 
orfană de la o fragedă vârstă, ea s-a închinat pe sine cu totul rugăciunii şi cugetă- 
rilor dumnezeieşti în propria ei casă. 


Arzând de dragoste pentru Hristos, ea îşi zicea adesea întru sine: 





Ea şi-a vândut toate averile, a împărţit venitul săracilor, şi a vieţuit după aceea 
numai din munca mâinilor ei. Ea postea cu stricteţe, dormea foarte puţin, şi se ruga 
neîncetat cu lacrimi. 


Când se biruia de somn, îşi zicea: 


In acea vreme răul împărat Maximian a decretat că oricine poate să ucidă în voie 
creştini oriunde îi va afla, fără nici o judecată şi nici o sentinţă. 


Fecioara sfânta Anisia a ieşit din casa ei odată ca să meargă la Sfânta Slujbă a 
Bisericii. Aceea a fost ziua unui necurat festival păgânesc închinat soarelui. Un 

soldat imperial, văzând-o foarte frumoasă, s-a apropiat de ea cu obrăznicia desfrâ- 
nării, şi a întrebat-o cum o cheamă. 


Ea şi-a făcut semnul Sfintei Cruci şi a zis: [SIRE ROADA Îi EIPISOS ŞI Era bose Ia 





Apropiindu-se necuratul acela şi începând a-i grăi necurate graiuri, fecioara l-a 
îmbrâncit şi l-a scuipat în față. Atunci soldatul a înjunghiat-o cu sabia în coastă şi 
a ucis-o pe loc. 


Această sfântă fecioară muceniţă s-a încununat cu cununa veşnicei slave la anul 
298. 


Ea a fost luată de creştini şi îngropată cu cinste, iar sufletul ei petrece fericit în 
Ceruri. 


Deasupra sfintelor ei moaşte s-a înălțat o slăvită biserică. 

Cântare de laudă la Sfânta muceniţă Anisia 





CB.MIU.ÂĂHUCUA 


Sfânta Anisia Domnului se roagă, 

Cu sfinte îngenunchieri şi cu lacrimi fierbinţi: 
„O, Stăpâne Doamne lisuse Sfinte, 

Cela ce eşti al Vieţii Izvor, 

Cela ce eşti a bunătăţilor comoară, 

Ajută-mi mie întru feciorie să mor! 

Ajută-mi mie ca întru feciorie 

în a mea groapă să pot intra; 

Ajută-mi mie ca întru feciorie 

De împărăție vrednică să mă pot arăta! 


Dăruieşte-mi mie, Stăpâne Doamne, 
Pentru Tine pururi să mă jertfesc, 
Căci eu doresc ca să mor Ţie, 

O, dăruieşte-mi ceea ce doresc!" 

Dumnezeu ascultat-a pe Anisia fecioara, 
Şi i-a dăruit ei al Lui har: 

Harul muceniciei pentru Dânsul, 

Care o a învrednicit pe ea de Rai. 


Sfânta Anisia acum străluceşte 

Ca între stele o luminoasă stea, 

Ea străluceşte ca un înger între îngeri, 
Lui Hristos se roagă pururea pentru noi. 

Sfânta muceniţă Anisia, lângă cei nevoiaşi şi lângă mucenici 





Martiriul Sfintei muceniţe Anisia din Tesalonic 


Aşa după cum am amintit, imediat după moartea părinţilor ei cuvioasa a luat în 
primire averea lor uriaşă. Tuturor celor aflaţi în slujba părinților ei, bărbaţi şi femei 
le-a dăruit libertatea, dăruindu-le din belşug şi cele trebuitoare traiului. 


Toate moşiile, câmpurile neşfârşite, casele luxoase, animalele, toate lucrurile pe 
care le deţinea le-a vândut foarte ieftin celor care le voiau, arătându-se pe sine 
negustor de prima mânâ al împărăției cereşti, în locul tuturor celor trecătoare 
aflând "mărgăritarul de mult preţ". 


ŞI acum întâmpinăm o problemă - cum să vorbeşti într-un mod pe înţeles demn de 
cuminţenia ei şi de lucrul cel greu pe care a început să îl întreprindă! 


Din moment ce şi-a luat rămas bun de la hainele de preţ şi de la celelalte lucruri 
pământeşti, ea însăşi stând departe de acestea înainte de ultimele evenimente din 
viaţa ei, s-a îmbrăcat cu un "trivonio” (o haină de purtat pe deasupra, aşa cum 
obişnuiau să poarte spartanii. De la aceştia s-au inspirit filozofii şi mai pe urmă 
monahii) simplu de stofă ieftină, pentru a se înfățisa decent şi în acelaşi timp 

pentru a-şi acoperi în mod potrivit înfățişarea-i tinerească prea frumoasă, care 
putea să fie aducătoare de primejdii. 


Cu o astfel de înfăţişare mergea prin diferite locuri din oraş, făcând numai bine în 
jurul ei, fiind întâiul salvator al celor fără nici un ajutor. Îi vizita pe bolnavi, le 
proteja pe văduve, îi îmbrăca pe cei goi, îi hrănea pe cei flămânzi şi în general pe 
cei aflaţi în orice fel de nevoi. Venea ca o pasăre zburătoare din cer, fiind ajutor 
imediat şi apărătoare dumnezeiască întru salvarea tuturor. 


Însă, înainte de toate, grija ei se îndrepta spre prea frumoşii mucenici ai lui Hristos, 
spre cei care după chinuri fără sfârşit şi de nesuportat pe care le-au încercat, 
ajungeau în închisori unde continuau să sufere de foame şi de sete, fiind maltrataţi 
ani de-a rândul. Anisia se legase de aceştia cu legătura dragostei, cerând să 
participe la patimile acestora şi la nevoinţele lor pentru Hristos. Pentru aceasta îşi 
cumpărase cu bani libertatea de a putea comunica cu ei în închisori. Intra în 
închisori şi zelul cu care se mişca acolo, ceea ce făcea şi ce spunea acolo arătau 
mărinimia de nedescris a sufletului ei! 


Jos, la picioarele sfinţite ale lor, le acoperea, le ştergea cu buretele, le săruta rănile; 
ochii, mâinile şi toate membrele sale erau ca şi unse de lichidul sfinţit ce curgea 
din rănile acestora. Îi fericea pentru că s-au învrednicit să sufere de dragul lui 
Hristos, pentru zelul de care dădeau dovadă şi pentru rezistenţa lor psihică. 
Surprinsă de felul supraomenesc al răbdării lor, le aducea cuvinte de îmbărbătare 
pentru nevoinţa lor în continuare. După aceea îi ruga stăruitor cu multe cuvinte 
amestecate cu lacrimile dorinței dumnezeieşti care îi curgeau continuu pe obraji 
din cauza dorului ce o copleşea, să o ia şi pe ea părtaşă nevoinţelor lor şi în 
moarte”. 


După acestea spăla cu evlavie mâinile şi picioarele lor, uşurându-le din marile 
chinuri şi aducându-le toate cele de trebuință. După aceea pleca de acolo, adică 
paşii o purtau în afara închisorii, plecându-se legilor celor fizice. Sufletului însă îi 
plăcea să rămână cu cei închişi, fiind legat de dorul de neclintit către Dumnezeu. 


Astfel de rezultate are dragostea cea după Dumnezeu când stăpâneşte un suflet 
curajos! Nu numai că îl duce cu uşurinţă dincolo de cele pământeşti, dar şi pe el 
însuşi îl duce în afară de sine, adică în afară de trup, după cum spune şi vocea cea 
dumnezeiască "dacă vrea cineva să vină după Mine, să se lepede de sine, să-şi ia 
crucea şi să-Mi urmeze Mie." 

(Viaţa şi minunile Sfintei Irina Hrisovalantou, care a primit mere din Rai. Viaţa 
Sfintei cuvioase muceniţe Anisia din Tesalonic, Editura Egumeniţa,pp. 81-84) 

